text:
विकिपीडिया:के बारे में(विकिपीडिया से अनुप्रेषित)
विकिपीडिया इंटरनेट पर आधारित एगो फ्री आ खुला ज्ञानकोश ह। ई विकि की रुप मेँ बा, मने कि एगो अइसन तरीका से आपस में जुड़ल पन्ना के भंडार जहाँ सभ केहू के संपादन करे के छूट बा आ मोका दिहल जाला। विकिपीडिया शब्द विकि अउर इनसाइक्लोपीडिया (ज्ञानकोष) शब्दन के मिला के बनल बा। विकि (wiki) एगो कंप्यूटर के भाषा हवे जेवना में ई ज्ञानकोश बनल बाटे। विकिपीडिया एगो बहुभाषी प्रोजेक्ट ह, अउर स्वयंसेवकन के सहकार से निर्मित बा, जेहु के भी इंटरनेट तक पहुँच बा ऊ विकिपीडिया पर लिख सकत बा अउर लेख कुल के संपादन कर सकत बा। विकिपीडिया के मुख्य सर्वर टैम्पा, फ्लोरीडा, अमेरिका में बा, अउरी दूसर सर्वर एम्सटर्डम अउर सियोल में बानें।
निपुण लोगन द्वारा बनावल गइल ज्ञानकोश न्यूपीडिया की सहजोगी की रूप में 29 जनवरी, 2001 मेँ एकर शुरुआत भइल। अब ई विकिमीडिया फाउन्डेशन द्वारा चलावल जात बा जेवन एगो गैर-लाभकारी संस्था ह। 2006 की बिचा में ए प्रोजेक्ट मेँ 46 लाख से भी ज्यादा लेख रहल, खाली अंग्रेज़ीये भाषा में 12 लाख से भी ढेर लेख रहल जेवन बढ़ के अब 4 लाख से अधिका हो चुकल बाटे। ई 285 से भी ज्यादा भषवन में बा, जे मेँ से 15 भषवन में 50 हज़ार से भी ज्यादा लेख बा। जर्मन भाषा के विकिपीडिया के डीवीडी में भी वितरित करल गइल बा। विकिपीडिया के संस्थापक जिमी वेल्स के शब्दन में ई "विश्व के हर बेकति के खातिर, उनकर आपन भाषा में एगो बहुभाषीय, मुक्त, सबसे ढेर मुमकिन गुणवत्ता वाला विश्वकोश बनावे आ वितरित करे के एगो कोसिस ह।"
हालांकि विकिपीडिया क विश्वस्तता आ सत्यता पर विवाद भी होखत बा। वेबसाईट पर आसानी तथा बर्बरता के साथ संपादन करे के क्षमता, असमान गुणवत्ता आ कईयन भषवन में तथ्य के परोक्ष लोकप्रियता के प्राथमिकता इत्यादि क ढ़ेरे आलोचना भइल बा। तबो ई के मुक्त वितरण, निरंतर आ काफी संख्या में बदलाव, विभिन्न क्षेत्रन आ भषवन के समावेश से इ के इंटरनेट पर विश्व के सबसे अधिक लोकप्रिय निर्देशिका संसाधन में से एगो बन चुकल बा।
विकिपीडिया के खातिर धन के व्यवस्था विकिमीडीया फाउन्डेशन के ज़रिये होखेला। वर्ष 2005 के चौथा तिमाही में इ के जरुरत 3,21,000 अमरीकन डॉलर रहल, जे में 60% हार्डवेयर के खातिर आवश्यक रहल।
विकिपीडिया के मई 2004 में दुगो प्रमुख सम्मान मिलल: पहिला प्रिक्स आर्स इलेक्ट्रोनिका द्वारा गोल्डन नीसा फार डिजीटल कम्युनीटीज़; दुसरा कमुनिटी क्षेत्र में जजवन द्वारा वेबी सम्मान। साथे ही विकिपीडिया के कईगो स्रोतन से प्रशंसा भी मिलल बा, जे में प्रमुख ब: बीबीसी न्युज़, वाशिंगटन पोस्ट, द इकोनॉमिस्ट, न्यूज़ वीक, टाइम मैगज़ीन आ रीइडर-डाइजेस्ट। टाइम मैगज़ीनवा विकिपीडिया के संस्थापक जिमी वेल्स के वर्ष 2006 के विश्व के 100 सबसे प्रभावशाली व्यक्तियन में से एगो बतावल। विकिपीडिया के अब 6 अरब से ज़्यादा लेख बा 285 भाषा में।
विभिन्न भषवन में संस्करणसंपादन
जुलाई 2006 तक विकिपीडिया मेँ 151 भषवन में सक्रिय संस्करण रहल, अब कुल 294 भषवन में संस्करण बा जे लेख की संख्या कि मामले में अलग-अलग अवस्था में बा। अलग भषवन के संस्करण आपन स्वतंत्र रूप से कार्य करेला। इ संस्करणन के अंशवन के एक-दूसरा से कौनो संबंध नईखे, न ही ई लेखवन के कौनो संबंध बा, आ ना ही कौनो लेखवन के एक भाषा से दोसरा भाषा में अनुवाद के जरुरत। विकिपीडिया में स्वचालित अनुवाद के स्पष्ट निषेध बा, हालांकि निपुण लोगवन द्वारा अनुवाद के स्वागतो होखेला । भिन्न भषवन के संस्करणन के समान नीति जैसे कि "निष्पक्ष दृष्टिकोण" के जरिए बांधल गईल बा। लेख आ चित्र के भिन्न संस्करणन के बीच इंटरविकि (interwiki) के जरिए जोड़ल जा सकत बा, लेखवन के अनुवाद के खातिर अनुरोध भी कईल जा सकत बा। हालांकि अनुवादित लेख काफी कम संख्या में बा। अलेक्क्षा (Alexa) के अनुसार अंग्रेजी विकिपीडिया कुल ट्रैफिक के केवल 60% ही प्राप्त करेला। जबकि अन्य 40% भिन्न भषवन में बा। मुख्य भषवन में अंग्रेजी, जर्मन, फ्रांसीसी, पोलिश, जापानी, डच, स्वीडिश, इतालवी, पुर्तगाली आ स्पैनिश शामिल बाड़न।
भोजपुरी विकिपीडियासंपादन
भोजपुरी वीकिपीडिया के सुरुआत साल 2007 में भइल आ एकरा बाद भोजपुरी में लोग लेख लिखके डाले लगलन। भोजपुरी विकिपीडिया के चाल एकदमे धीरे बा काहे कि भोजपुरी में लेख लिखे वालन लोग के कमी बा। वर्तमान में, भोजपुरी विकिपीडिया में बिबिध बिसय सभ पर 9,521 लेख बाड़ें आ इनहन के गिनती धीरे-धीरे बाकी लगातार बढ़ रहल बा।
बाहरी कड़ीसंपादन
- Mission statement – The Wikimedia Foundation
- Wikimedia values – The six values of the Wikimedia Foundation
- In a nutshell, what is Wikipedia? And what is the Wikimedia Foundation? – The Wikimedia Foundation
- Wikimedia founding principles – Principles generally supported by all of the Wikimedia communities
- Ten Simple Rules for Editing Wikipedia


c: text/html

text:
उत्तर प्रदेश के बहराइच जिला में बलात्कार के विरोध करे वाली लड़िकी के तीन गो गुण्डा आग लगा दिहले सँ. 80 फीसदी से बेसी जरल लड़िकी के गभीर हाल में अस्पताल में भरती करावल बा. एगो आरोपी पकड़ा गइल बा.
दू साल पहिले भारत में गैरकानूनी रूप से घुसला का आरोप में गिरफ्तार एगो चीनी नागरिक बियफे का दिने चन्दौली में अरुणाचल प्रदेश पुलिस का हिरासत से चलत रेलगाड़ी से कूदके फरार हो गइल.
उत्तर प्रदेश सरकार ग्रेटर नोएडा के भट्टा-पारसौल में भइल घटना के जाँच सीबी-सीआईडी से करावे के आदेश दिहले बिया.
आईआईएम लखनऊ वैश्विक व्यापारिक शिक्षा में शोध के बढ़ावा देबे खातिर एगो अमेरिकी विश्वविद्यालय का साथ समझौता कइले बा.
उत्तर प्रदेश के मायावती सरकार पर बाढ़ पीड़ितन के अनदेखी करे के आरोप लगावत भाजपा कहले बिया कि राहत राशि में मंत्री आ अधिकारी जमके भठियरपन करे में लागल बाड़े.
उत्तर प्रदेश के बांदा जिला में बियफे का दिने पुलिस मुठभेड़ में कम से कम 15 मामिला में खोजात एगो अपराधी मारल गइल बाकिर ओकर तीन गो साथी भाग निकलले सँ.
उत्तर प्रदेश के बरेली जिला में एगो होटल से दिल्ली पुलिस के एगो हवलदार के लाश मिलल बा. मामिला संदिग्ध बतावल जात बा. पुलिस जांच में लागल बिया.
प्रदेश के सरकारी कॉलेजन में संविदा पर बहाल शिक्षकन के सेवा नियमित कर दिहल जाए खातिर आदेश जारी हो गइल बा. बतावल जात बा कि एह से प्रदेश के एक सौ छत्तीस कॉलेजन में बहाल पाँच सौ से बेसी संविदा शिक्षकन के फायदा होई.
वरिष्ठ पुलिस अधिकारी आर के तिवारी काल्हु प्रदेश के पुलिस महानिदेशक के कार्यभार सम्हार लिहले. काल्हु करमवीर सिंह पुलिस महानिदेशक का पद से रिटायर हो गइले. आर के तिवारी एके महीना खातिर पुलिस महानिदेशक बनावल गइल बाड़े काहे कि उहो तीस सितम्बर के रिटायर हो जइहन.

robotstxt: allowed

filter: keep


text:
– शैलेश मिश्र
अगर हम सानिया मिर्ज़ा बानी
त देसी ना, हमके विदेशी चाहीं …
अरब के संख्या में हिन्दुस्तानी,
बियाह करेके पाकिस्तानी चाहीं.
अगर हम सोनिया गाँधी बानी
त देसी ना, हमके विदेशी चाहीं …
भारत-माता के इटालियन बहू
सउँसे हिंदुस्तान नचावल चाहीं.
अगर हम माधुरी दीक्षित बानी
त देसी ना, हमके विदेशी चाहीं …
फिल्म-सितारा कवनो ना जमल
अमेरिका में नेने के नैना बानी.
अगर हम मल्लिका शेरावत बानी
त देसी ना, हमके विदेशी चाहीं …
बोलीवुड फैशन पुरान भइल साड़ी
लोसएंजेलेस हॉलीवुड में नागरिक बानी.
अगर हम एम्.ऍफ़. हुसैन बानी
त देसी ना, हमके विदेशी चाहीं …
भारत के नागरिकता नइखे मंज़ूर
क़तर में करामात देखावत बानी.
अगर हम ललित मोदी बानी
त देसी ना, हमके विदेशी चाहीं …
आई.पी.एल में फिरंगी बल्लेबाज़
चीयर लीडरो अब बिदेसी चाहीं.
अगर हम इंडिया में इंडियन बानी
त देसी ना, हमके विदेशी चाहीं …
भारत में ढ़ेर मिले घर के मुर्गी
दूर बिदेसी माटी के गमक चाहीं.
डैलस, टेक्सास (अमेरिका)
शैलेश मिश्रा के अउरी रचना


text:
बिहार के छपरा जिला के सुभन छपरा गाँव से आइल जीत कुमार जब मुंबई घूमे अइलन त उनुकर भेंट संजोग से संगीतकार अशोक घायल से हो गइल जे उनुका के फिल्म “गंगा मईया तोहे चुनरी चढईबो” में अभिनय करे के मौका दिहले. एकरा बाद फिलिमन में अभिनय करे के उनुकर दिवानगी बढ़ते गइल आ तब अभिनय के बारीकि सीखे खातिर स्काँन थियेटर ग्रुप से जुड़के बहुते सारा शो करत गइले आ फिल्मों में अभिनय करत रहले. ई सिलसिला आजु ले जारी बा. अब जल्दिये रिलीज होखे वाली फिल्म “लखैरा” से ऊ आपन एगो नया छवि दर्शकन का दिलोदिमाग में बइठावे का इन्तजार में बाड़े.
बकौल जीत कुमार “फिल्म “लखैरा” में उनुकर किरदार दर्शकन के जरूर पसंद आई काहे कि ई एगो अइसन नवही के बा जे पटना शहर में रहके फ़िल्मी हीरो बने के सपना देखत रहऽता. संजोग से एक दिन ऊ सुपर स्टार बनियो जात बा. सपना साँच होखे तक के जवन ड्रामा बा ऊ सगरी दर्शकन के मन मोह ली.
निर्माता कृष्ण यादव, निर्देशक संजय सिन्हा आ मुख्य भूमिका मनोज दाव, कल्पना शाह, मनीष चतुर्वेदी,निरुपमाश्री, तेज नारायण, सुबोध सेठ, बबलू सिंह, राघवेन्द्र सिंह, मनीष महिवाल, श्याम मल्होत्रा, धर्मेद्र सिंह, कमलेश पटेल, अशोक गुप्ता अउर आलोक यादव बाड़े. आईटम नृत्य पर ठुमका लगवले बाड़ी संभावना सेठ.
(अपना न्यूज के रपट से)


text:
भाजपा में घुसे खातिर दलबदलुअन के दौड
लखनऊ 05 जनवरी (वार्ता) लोकसभा चुनाव नजदीक आवत देख दलबदलू नेता अपना ला नया आ सुरक्षित ठिकान खोजल शुरु क दिहले बाड़े. एही चलते भाजपा के पीएम उम्मीदवार नरेन्द्र मोदी के यूपी में सफल रैली देखि देखि के एह तरफ अधिका नेतवन के रुझान बन गइल बा.
एह दलबदलू नेतवन में कुछ दागिओ नेता बाड़े जिनका के पार्टी कार्यालय में घूमत देख कार्यकर्ताओ अनसा जात बाड़े बाकिर एह नेतवन का माथ प पार्टी के बड़का नेतवन के हाथ देख चुपा जात बाड़े.
बसपा नेता आ मंत्री रहल बाबू सिंह कुशवाहा के नजदीकी रहल विधान पार्षद राम चन्द्र प्रधान के एह घरी भाजपा कार्यालय में देखल जा रहल बा. उनकर मेहरारू अनीता प्रधान उन्नाव सीट से टिकट मांगत बाड़ी. बतावल जात बा कि भाजपा महासचिव आ प्रदेश प्रभारी अमित शाह कुछ दिन पहिले एगो बइठक का बीच उठ के रामचन्द्र प्रधान से एकन्ता में बीस मिनट ले बतियवले रहले. हालांकि ओही बइठक में कहल गइल रहे कि दलबदलूअन मे पार्टी मे मत लीहल जाव.
भाजपा प्रदेश कार्यालय मे मंत्री रहल फागू चौहानो खूब लउकत बाड़े, फागू भाजपा सरकार में मंत्री रहले बाकिर बाद में मौका देख बसपा में भस गइल रहले आ मायावती सरकार में मंत्रीओ बनल रहले, पिछला विधान सभा चुनाव मे बसपा के टिकट पर घोसी सीट से चुनाव हार गइल रहले. अब उ लोकसभा चुनाव लडल चाहत बाड़े,
कैसरगंज से सपा सांसद ब्रजभूषण शरण सिंह कहले बाड़न कि अबकी सपा से चुनाव ना लड़ीहें. कहल जात बा कि उहो भाजपा से चुनाव लड़ल चाहत बाड़े, नरेन्द्र मोदी के बहराइच रैली मे उनका बेटा प्रतीक भूषण सिंह के गाड़ियन के काफिला के चरचा सभका जुबान पर रहुवे. प्रतीक सैकड़न गाड़ियन साथे ओह रैली में शामिल भइल रहले. बतावल जात बा कि भाजपा हाईकमान से ब्रजभूषण शरण सिंह के हरियर झण्डी मिल गइल बा आ अब खाली पार्टी में आवे के दिखावा बाकी बा.


text:
अपना ठुमका से लोगन के वाह-वाही बटोरत आइल अभिनेत्री आ आइटम गर्ल संभावना सेठ पिछला दिेन ‘नगीना’ फिलिम के सेट पर एगो छोटहन एक्सीडेंट के शिकार हो गइल जवना चलते उनकर गोड़ में चोट लाग गइल.
एह बारे में बतियावत निर्माता-निर्देशक राजकुमार आर.पाण्डेय कहलन कि ‘संभावना बहुते बढ़िया कलाकार हई आ शूटिंग मे लागल चोट का बावजूद कुछ देर आराम क के फेरू से काम में लाग गइली. हमरा हर फिलिम में संभावना जी शामिल रहेली काहे कि उ नीमन अदाकारा होखला का साथही नीमन इंसानो हई आ आपन काम हमेशा बढ़िया से निभावेली.’
एह फिलिम के शूटिंग गुजरात में भइल बा आ एगो गाना के शूटिंग मुंबई में चलत रहुवे. जल्दिए अब एकर पोस्ट-प्रोडक्शन काम शुरू हो जाई.
‘नगीना’ में एगो अलगे अंदाज में नजर अइहन ‘चिंटू’
‘जीना तेरी गली में’ आ ‘देवरा भईल दिवाना’ जइसन सफल फिलिम दे चुकल कलाकार प्रदीप पाण्डेय चिंटू अब ‘नगीना’ में धमाल मचावे जात बाड़न. एह में उनकर एगो अलगे अंदाज आ लुक नजर आई. पहिले के फिलिमन वाला बिंदास रोमांटिक हीरो वाला रूप नगीना में नइखे उनकर.
(संजय भूषण पटियाला)


text:
पिछला दिने आर्या म्यूजिक अपना आवे वाला भोजपुरी फ़िलिम ’चरणों की सौगंध’ के पहिला झलक जारी कइलसि.
एह फिलिम के ऑडियो-विडियो अधिकार आर्या म्यूजिक (यूनिट ऑफ़ सासपियो ग्रुप) खरीदले बिया जबकि सेटेलाइट अधिकार श्री दुर्गा ट्रेडिंग (यूनिट ऑफ़ सासपियो ग्रुप). सासपियो ग्रुप एह फिलिम के सगरी डिजिटल अधिकार खरीदला का साथ ही “जिला छपरा”, “हम बानी बिहारी टाईगर” आ “दंड भूमि” फिलिमो के ऑडियो-वीडियो आ सैटेलाईट अधिकार खरीदले बावे.
पूर्वा प्रोडक्शन के बनत फिलिम चरणो की सौगंध के निर्माता सूर्यकान्त आ निर्देशक बाली हउवें.
केन्द्रीय भूमिका में खेसारी लाल यादव, विशाल तिवारी, शुभी शर्मा, रिया सिंह, काजल राघवानी, सी पी भट्ट, बिपिन सिंह, रंजीत सिंह, सिराज भगत, परितोष कुमार आ सोनू झा के नाम बा.
(रामचंद्र यादव)
(२७ दिसंबर १३)


text:
मनुज बली नहीं होत है, समय होत बलवान. बाकिर आदमी समय के बान्ह पावे भा ना ओकरा के मापे के कोशिश हमेशा करेला. अब त घंटा मिनट सेकेंड चलत बा बाकिर एक जमाना में त्रुटि, रेणु, लव, लीक्षक, विपल, पल. घटि, मुहुर्त के इस्तेमाल होखत रहे.तब दिन भर में साठ घटि होत रहे. एक घटि आजु का हिसाब से चौबीस मिनट के होखत रहे. एक घटि में साठ पल, एक पल में साठ विपल, एक विपल में साठ लव, एक लव में साठ रेणु, एक रेणु में साठ त्रुटी. हिसाब करत में दिमाग पगला जाई. पता ना समय के अतना महीन माप के जरूरत का रहे ओह जमाना में. आजु त एकर इस्तेमाल अंतरिक्ष विज्ञान में होखेला. तब शायद ग्रह नक्षत्रन के अध्ययन में एकर इस्तेमाल होखत होखे.
एगो दोसरा माप में एक युग में बारह बरीस, एक बरीस में दू गो आयन उत्तरायन आ दक्षिणायन, एक आयन में छह महीना, एक महीना में तीस दिन, एक दिन में आठ पहर, एक पहर में … छोड़ीं एह चरचा के. लवटल जाव आम जरूरत के चरचा प. आजु काल्हु, परसो त खूब सुने के मिलेला बाकिर कबो कबो तरसोंवो सुने के मिल जाला. आजु का बाद काल्हु होला, काल्हु का बाद परसो आ परसो का बाद तरसो. बीतल समय देखीं त आजु से पहिले काल्हु बीतल, काल्हु से पहिले परसो, आ ओकरा पहिले तरसों. तरसों का पहिले भा बाद में कवनो शब्द के इस्तेमाल आजु ले नइखी सुनले.
एह परसों आ तरसों का लये में होला असों. असों के मतलब बतावे वाला कवनो एक शब्द हमरा धेयान में नइखे आवत ना त हिन्दी में ना अंगरेजी में ना उर्दू में. असों मतलब एह साल. ओकरा पिछला साल के पर साल कहाला आ ओकरो पीछे वाला के परियार साल. फेरू एह पर आ परियार जइसन शब्दो के इस्तेमाल कवनो दोसरा भाषा में हमरा धेयान में नइखे आवत. रउरो लोग सोचीं. शायद केहू जाने वाला हमरो के बता पावे. दिन ला काल्हु आ परसो के इस्तेमाल होला त साल ला पर आ परियार के. पर दिन आ परियार दिन ना होखे एकर इस्तेमाल सिरिफ साले ला कइल जाला एहसे पर साल का बदला परो कहि के काम चलावल जा सकेला आ परियार साल का बदला परियार कहि के.
जइसे उषा काल का बाद प्रातःकाल आवेला ओहि तरह दिन के शुरुआत भिनुसार से होला. फेर होला भोर, सबेर, दुपहरिया, उपरि बेरा, गदबेरा, साँझ आ रात. जइसे मौसम का मामिला में हिन्दुस्तान छह गो मौसम वाला देश ह ओहि तरह समय के अतना बड़हन तरीका से बाँटलो हमनिए के खासियत ह. बाकिर समय समय के बात ह. कबो आदमी का लगे समये समय रहत रहे. बाकिर आजु का आपाधापी में समय कतहीं हेरा गइल बा. सभे समय खोजे में लागल बा आ समय बा कि भेंटाते नइखे.
जे समय पर समय सम्हारे सीख लिहल जान जाईं कि ओकर समय बदल गइल. कामकाजी आदमी अपना हर काम ला समय निकालिए लेला कि ना. आ बइठल ठाला आदमी के लगे समये ना रहे कि कुछ कर सको.


text:
भोजपुरी सिनेमा के अव्वल नायिका रिंकू घोष एह घरी निर्देशक राजकुमार पांडे के फिलिम “खून भरी मांग” के शूटिंग में अझुराइल बाड़ी.
पिछला दिने एही फिलिम ला एगो खतरनाक स्टंट क दिहली रिंकू घोष जवना में उनुका गड़ाँसा ले के सौ फीट नीचे कूद के दुश्मनन के नाश करे के रहे. बतावल जात बा कि स्टंट निर्देशक सलाह दिहले कि डु्प्लीकेट से इ सीन करवा लिहल जाव बाकि रिंकू ना मनली आ कहली कि सीन उ खुदे करीहें.
रिंकू घोष के लगन आ मेहनत देख खुद राजकुमार पांडे के कहना बा कि रिंकू घोष हीरा हई, हीरा. उनुका साथे काम करे के मतलब बा कि रउरा निश्चिंत रह सकीलें.
इहो जाने जोग बा कि रिंकू घोष अनेको बेर बेस्ट एक्ट्रेस अवार्ड पा चुकल बाड़ी आ छोटखो परदा प आपन जलवा देखा चुकल बाड़ी.
(शशिकांत सिंह, रंजन सिन्हा)


text:
– जयंती पांडेय
अण्णा के अनशन देखि सुनि के बेचैन रामचेला बाबा लस्टमानंद से कहले, बाबा ई सब का हो ता ? बाबा कहले, ई गीता के नया ज्ञान के अवसर ह, भ्रष्टाचार मेटावे के महाभारत में दुनु इयोर से मोर्चा तइयार ब. दुनु इयोर के लोगन के देखि के बुझाता कि एक इयोर धधकत लुकारी बा त दोसरा इयोर टिमटिमात ढेबरी. आ युद्ध स्थल पर अर्जुन नाहिन किंकर्तव्यविमूढ़. जनता हरान. काहे किई पूरा युद्ध ओही के नांव ले के हो रहल बा. आरोप प्रत्यारोप के बवंडर बादर पर ले चहुँप गइल बा. दुनुं तरफ नर नाहर लोग बाँहि चढ़वले तइयार बा. जनता बेचारी का करे. अइसन हालत में बार बार आपन आँखि मलग आम जन न्यूज कवरेज करे आइल अपना कैमरादिक हथियारन से सज्जित अपना हाथ में माइक थमले रणभूमि में ठाड़ एगो मीडियाकर्मी से प्रश्न करऽता, हे फटाफट समाचार प्रदाता, हमार मन आजु बहुत व्यथित बा. आप ज्ञानीलोगन में श्रेष्ठ हईं. ताजा स्थिति से भलीभाँति अवगत रहीले. कृपा कऽ के हमरा बताईं कि सदाचारी लोगन के ई व्यूह आ भ्रष्टाचारिन के भारी भरकम फौज के परम पराक्रमी आ महारथी अउर अनेक तरह के हथियारन से सज्जित निर्लज्ज वाक् युद्ध में निपुण नर पुंगवन में आजु जवन संग्राम हो रहल बा ओहमें केकर जय होई ? के पराजित होई आ हमनी के का होई ?
तब आम जन के एह आर्त वचन के सुनके ऊ मीडियाकर्मी अइसन बचन कहलसि, हे जनता जनार्दन, ई सदाचारी आ भ्रष्टाचारी के कार्यकलाप देखि के कबहुओं विचलित मत होखीहऽ. दूनो के संबंध दूध आ पानी वाला होला. जे सदाचारी बा ऊ भ्रष्टाचारिओ बा, आ जे भ्रष्टाचारी बा ऊ सदाचारिओ होला. ई समुझे खातिर तोहरा ई समुझे के होखी कि आज जे बहू बा काल्हु सासु होई आ आजु से सास हऽ ऊ काल्हु बहू रहल. हे भाई, जइसे आत्मा आ परमात्मा अपना मूल स्वभाव में एके होला तबो फरका फरका लउकेला. इहे भ्रष्टाचार आ सदाचारो के समुझऽ. द्वैत आ अद्वैत के दर्शन के गुत्थी का समान इहो एक दोसरा से गुत्थमगुत्था बा. हे प्रिय भाई, ई मनुषय के जीवन भौग के निमित्त बनल बा. इहे ज्ञान से भ्रष्टाचारी लोगन के अंतःप्रेरणा आ अवसर प्राप्त होला. सदाचारी लोग अइसन अवसर पर पेंड़ा जोहेला. जब सदाचारी के ई दिव्य ज्ञान के प्राप्ति हो जाला त उहो भ्रष्टाचार में प्रवृतहो जाला. एही से तूं सब लोग हमार बाति के ध्यान से श्रवण करऽ. तत्पश्चात एह पर शांति से ममन करऽ. सब कुछ स्वतः स्पृ्ट हो जाई.
तब ओह मीडियाकर्मी के एह भाँति कहल वचन सुन के आम जन के लगभग बंद हो गइल आँखि आधा खुल गइल. ऊ थपरी पार के हँसे लागल आ बोललसि, अहा ! आजु हमार दिव्यचक्षु खुल गइल. हम जान गइनी कि सदाचार आ भ्रष्टाचार समय, स्वार्थ आ सुविधा के अनुसार स्वीकार्य आ त्याज्य होला. एहिसे सिद्धांत में सदाचारियन के संगे आ व्यवहार में भ्रष्टाचारियन का संगे रहले एह जीवन के सफलता खातिर श्रेयस्कर हऽ.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
विराज भट्ट एह घरी अपना फिलिम ‘खलनायक’ से परेशान बाड़ें. नेपाली भाषा में बनल उनका एह फिलिम ‘खलनायक’ के निर्माता दर्शकन के धोखा में राखत एह फिलिम के भोजपुरी में डब क के देखावत बाड़न. एहसे परेशान विराज भट्ट अपना चहेता लोगन के सजग करत बाड़ें कि एह फिलिम से सावधान रहे लोग काहें कि ई भोजपुरी फिलिम ना हो के नेपाली फिलिम ह जवना के भोजपुरी में डब क दिहल बा.
विराज भट्ट पिछला दिने चउँकलन जब उनुकर दू गो फिलिमन के, ‘चीता’ आ ‘राउड़ी रंगबाज’, भोजपुरी में डब क के रिलीज क दिहल गइल. विराज भट्ट के एगो पुरान नेपाली फिलिम “कवच” के भोजपुरी में डब क के “चीता” का नाम से आ नेपाली में बनल ‘मजबूर’ के भोजपुरी में ‘राउड़ी रंगबाज’ के नाम से देखावल जात बा. उनकर एगो अउर नेपाली फिलिम ‘गंगाजल’ के भोजपुरी में ‘मर्द रिक्शावाला’ क नाम से रिलीज करे क तइयारी चलत बा.
साथही विराज भट्ट अपना नेपाली निर्माता लोग से निहोरा कइले बाड़न कि अइसन काम मत करे लोग.
(शशिकांत सिंह, रंजन सिन्हा)


text:
यूट्यूब
यूट्यूब (YouTube) इंटरनेट प बीडियो होस्ट करे वाली एगो अमेरिकी वेबसाइट बा। एकर मुख्यालय अमेरिका के कैलिफोर्निया में सान ब्रूनो नाँव के जगह पर बाटे। एह सेवा के सुरुआत फरवरी 2005 में भइल आ साल 2006 में गूगल एकरा के US$1.65 बिलियन में खरीद लिहलस तबसे गूगल के सब्सिडरी कंपनी के रूप में काम क रहल बाटे।
ई साइट अपना प्रयोगकर्ता लोग के बीडियो अपलोड करे, रेट देवे, साझा करे, फेवरिट लिस्ट में जोड़े, रिपोर्ट करे, कमेंट करे आ अन्य प्रयोगकर्ता लोग के सबस्क्राइब करे के सुबिधा उपलब्ध करावे ले। ई सेवा WebM, H.264/MPEG-4 AVC, आ एडोब फ्लैश टेक्नोलॉजी के इस्तेमाल द्वारा बिबिध प्रकार के बीडियो सभ देखावे ले। उपलब्ध बीडियो सभ में, बीडियो क्लिप, टीवी शो के क्लिप, म्यूजिक बीडियो, छोट फिलिम, फिलिम के प्रोमो, डाकुमेंटरी फिलिम, बीडियो ब्लॉग आ पढ़ाई से संबंधित चीज सामिल बा।
इहो देखल जाय[संपादन]
संदर्भ[संपादन]
- ↑ "youtube.com Traffic Statistics"; Alexa Internet; Amazon.com; April 5, 2017; पहुँचतिथी April 7, 2017.


text:
दाउद गिलानी के उमिर कैद से कम के सजाय ना हो पाई.
पाकिस्तानी अमेरिकी दाउद गिलानी उर्फ डेविड हेडली के स्वीकारोक्ति का बाद भारत के दावा कि मुंबई हमला का पाछे लश्कर तोएबा के हाथ रहे सही साबित हो गइल बा. अमेरिका भारत के आश्वासन दिहले बा कि डेविड हेडली से जुड़ल हर जानकारी ओकरा मिली आ भारत अब एह फिराक में लागल बा कि डेविड हेडली के प्रत्यार्पण करावल जाव. हालांकि पता ना डेविड हेडली हिन्दुस्तान सरकार के मिलियो जाई त ई लोग का कर ली. आजु ले त अफजाल के फाँसी ना दे पावल लोग, ना ही ओकरा के माफे कर पावल लोग. एहिजा त हर बात का पाछे वोटबैंक राजनीति काम करे लागेला.
तालिबानी तालिबानी होलें, निमन बाउर ना
निमन तालिबान आ बाउर तालिबान का बीच के फरक बताके अफगानिस्तान सरकार कुछ तालिबानियन के अपना साथे लेबे का चक्कर में बिया. एह पर भारत के आपत्ति दरसावत विदेश सचिव निरुपमा राव कहले बाड़ी कि भारत अफगानिस्तान में अपना विकास कार्यन में कवनो कटौती नइखे करे जा रहल. भारत का तरफ से अफगानिस्तान में करावल जा रहल विकास कार्यन के बड़ाई अमेरिको करे ला.
मधुमक्खी के छत्ता छेड़ेवाला अज्ञात आदमी का खिलाफ मुकदमा
माया के बहुचर्चित नोट वाली रैली का दिने रामाबाई अम्बेदकर स्टेडियम का लगे लागल एगो मधुमक्खी के छत्ता के केहू धुँआ देखा दिहले रहे जवना का बाद मधुमक्खी रैली का तरफ चल गइल रही सँ. गनीमत बा कि ओकरा चलते भगदड़ ना मचल. ना त कई लोग के जान चल गइल रहित.
भुखाइल भीड़ माला में से नोट खींच लिहलस
मायावती के माला के बहुते चर्चा भइल बाकिर पटना में एजाज अली के पहिरावल एक लाख रुपिया के माला बड़हन खबर ना बन पावल. महिला आरक्षण का खिलाफ एजाज का कारगुजारी से खुश उनकर समर्थक उनका के एक लाख रुपिया के नोट लागल माला पहिरवले जवना में से सगरी नोट भीड़ में शामिल लोग नोच ले गइल आ एजाज का हाथे कुछ ना लागल. एजाज एह पर एतराज जतावत कहले कि ऊ उनकर दुश्मन होइहें सँ ना त नोट ना नोच ले जइतन सँ. अरे भाई, तू त गरीब पिछड़न के समर्थक हउव, तहरा त खुश होखे के चाहत रहे कि कुछ जरुरतमंद का हाथे ऊ नोट लाग गइली सँ.
आजु विश्व गौरैया दिवस मनावल जा रहल बा
गौरैया चिरई के बचावे खातिर शुरु अभियान का तहत आजु विश्व गौरैया दिवस मनावल जा रहल बा. गौरैया चिरई पहिले घरे घरे नजर आवत रहली सँ बाकिर धीरे धीरे घटत गइली सँ आ अब शायदे नजर आवत बाड़ी सँ. कंक्रीट के जंगल में गौरैया के रहे लायक जगह नइखे रह गइल. गौरैया के खतम करे के काम बिजली के पंखा से शुरु भइल. बाद में घर में से रोशनदान, खिड़की वगैरह हटे लागल आ चिरई के घर में घुसल मुश्किल होत गइल. ओह मासूम चिरई के बचावे के हर मुहिम के स्वागत बा. बाकिर गौरैया इ=आवे त केने से, रहे त कवना कोना ?
२२ मार्च के बिहार दिवस मनावल जाई
बिहार राज्य स्थापना दिवस के एह साल सार्वजनिक अवकाश घोषित कर दिहल गइल बा जवना चलते सगरी कार्यालय आ बैंक तक बन्द रहीहें सँ. बोर्ड के ओह दिन होखे वाला इम्तिहान अब तीस मार्च के दुसरकी पाली में होखी. एगो दोसरा खबर में कहल गइल बा कि पहली अप्रेल से बड़का बिजनेस खातिर ईपेमेंट आ ईफाइलिंग जरुरी हो जाई. ओह लोग के वाणिज्य कर कार्यालय जाये के जरुरत ना पड़ी आ छोटका व्यापारी अगर दस हजार रुपिया जमा कर दिहल करें त उनका प्रतिष्ठान पर छापा ना पड़ी.
पदलोलुपन के बयानबाजी चालू बा
एक अनार सौ बीमार वाला हालत हो गइल बा भाजपा के. राष्ट्रीय कार्यकारिणी के एलान का बाद से शॉटगन सिन्हा लगातार फायर कर रहल बाड़न आ अब एहमें सीपीओ ठाकुर शामिल हो गइल बाड़न. उनको शिकायत बा कि अगिला साल बिहार में चुनाव होखे जा रहल बा आ उनका के कवनो बड़हन जिम्मेदारी नइके दिहल गइल. अबहीं त विदेश जात बाड़े, लवटीहें त बाकी रुसल लोग से मिल बईठ के योजना बनइहें.
प्रवीण तोगड़िया के गिरफ्तार कर लिहल गइल
उड़ीसा के कंधमाल इलाका में जाये पर लागल रोक का बावजूद ऊ ओहिजा जाये के प्रोग्राम बनवले रहलन त उनका के समर्थकन का साथे राते में गिरफ्तार कर लिहल गइल. तोगड़िया के एह बात पर आपत्त बा कि यूरोप के राजनयिकन के ओहिजा जाये जे इजाजत दे दिहल गइल बाकिर उनका के ना. अगस्त २००८ में स्वामी लक्ष्मणानन्द के हत्या बाद ओहिजा बड़हन पैमाना पर हिंसा भइल रहे.
ग्रीनहंट से परेशान हो गइलें नक्सली
नक्सलियन का अत्याचार का खिलाफ सुरक्षाबल के ग्रीनहंट से नक्सली परेशान हो गइल बारे आ ओकनी से बेसी ओकनी के दलाल जे कबो मानवता का नाम पर त कबो कवनो दोसरा बहाने नक्सलियन का खिलाफ कार्रवाई रोके के माँग करत बाड़े. एह मानवतावादियन का नजर में आम आदमी के कवनो मानवाधिकार ना होला जेकरा के नक्सली अपना हिंसा से परेशान करके रखले बाड़न सँ. नक्सली बयान आइल बा कि ऊ देशभक्त हउवन आ देशभक्तन का खिलाफ अभियान चलावल बन्द कर दिहल जाव.
सायना नेहवाल टॉप फाइव में
भारत के महिला बैडमिण्टन खिलाड़ी सायना नेहवाल पिछला महीना भइल आल इंगलैण्ड चैम्पियनशिप में अपना खेल का बल पर सर्वोच्च पाँच में शामिल हो गइल बाड़ी. अबतकले के ई उनकर सबसे बढ़िया रैंकिंग बा. एह चैम्पियनशिप का सेमीफाइनल ले चहुँपे वाली ऊ पहिलका भारतीय महिला खिलाड़ी हई. ओने आईपीएल का मैच में चेन्नई सुपर किंग्स दिल्ली डेयर डेविल्स के पांच विकेट से हरा दिहलस.


text:
एगो नया भोजपुरी चैनल “हमनी भोजपुरिया”
भोजपुरी के बढ़त लोकप्रियता देखत एह भाषा में चैनलो के संख्या बढ़े लागल बा. महुआ टीवी, संगीत भोजपुरी, मैजिक टीवी, हमार टीवी, का बाद अब हमनी भोजपुरिया नाम के टीवी चैनल के शुरुआत होखे जा रहल बा. हमनी भोजपुरिया के चलावे वाली कंपनी एचवी इन्टरटेनमेंट प्रा॰लि॰ के जीएम संजय कुमार का हवाले से ओकर मुख्य जनसंपर्क अधिकारी रंजन सिन्हा खबर दिहले बाड़न कि एह चैनल के शुरुआत जल्दिये होखे जा रहल बा. चैनल के खासियत बतावत कहल गइल बा कि चैनल का कार्यक्रम में भोजपुरिया माटी के खूशबू रही आ भोजपुरी सभ्यता संस्कृति के बाति होखी बालीवुड के तड़का मरला बिना. चैनल के कोशिश बा कि एकर कार्यक्रम स्थानीय कलाकारन से तइयार करावल जाव आ एही दिशाईं ओकर काम चल रहल बा. अधिकतर कार्यक्रम के शूटिंग बिहारे में करावल गइल बा.


text:
विकिपीडिया:स्वशिक्षा
विकिपीडिया लेख-सम्पादन स्वशिक्षा
विकिपीडिया कइयन सदस्यन के सहयोग से बनल एगो खुला ज्ञानकोश हऽ जवना में आप आपन योगदान आसानी से दे सकत बानी। इ पाठ आपके एगो विकिपीडिया योगदानकर्ता बने में सहायता करी।
एह पाठ के पन्ना कुल आपके विकिपीडिया पर लेख लिखे के उचित तौर-तरीका सभ से अवगत कराई, मने कि लेख कइसे लिखे के चाँही अउर कवन सामग्री उचित-अनुचित बा। ई पाठ आपके विकिपीडिया सदस्य-समाज, नीति कुल आ व्यवहार के बारे में भी बताई।
इ एगो बेसिक पाठ हऽ, एही से एह में बहुत बारीक बिसयन पर बिस्तार से जानकारी नइखे। अइसन चीजन पर जानकारी आपके अन्य पन्नवन पर मिली जेकरा खातिर जगह-जगह पर नीला रंग के जोड़ (लिंक) दिहल गइल बा। ओ कुल के पढे खातिर, आप ओ कुल के अापन ब्राउज़र पर अन्य टैबन में खोल सकत बानीं।
सीखत-सीखत आप अभ्यास पन्ना ("सैंडबॉक्स") पन्ना पर प्रयोग कर सकत बानीं। एह अभ्यास पन्ना पर आप मनचाहे जइसन फेर-बदल करीं अउर जइसे चाहिं प्रयोग करीं! केहू आप के रोके-टोके वाला नइखे, अउर एह में चाहे आप जेतना मन करे उलटा-सीधा खिचड़ी पकाईं, केहू के कउनो प्रकार के आपत्ति नईखे होखे वाला अउर केहू बुरा ना मानी।
आईँ, सम्पादन के बारे में सीखल जाव!


text:
मुंबई। हाल ही में फिल्मफेयर ग्लैमर एंड स्टाइल अवॉर्ड का आयोजन किया गया। अवॉर्ड फंक्शन के दौरान रेड कारपेट पर बॉलीवुड के कई सेलेब्स अपने बोल्ड और ग्लैमरस लुक में जलवे दिखाते नजर आए। कैटरीना कैफ ब्लैक आउटफिट में वहीं दीपिका पादुकोण रेड कलर की बैकलेस ड्रेस में काफी बोल्ड नजर आ रही थीं। दूसरी तरफ मॉडल और एक्ट्रेस क्रूबा सेट ब्लू कलर की ट्रांसपेरेंट ड्रेस में जलवे बिखेरती नजर आईं।
दीपिका, कैटरीना के अलावा फंक्शन में करीना कपूर, श्रीदेवी, रेखा, आलिया भट्ट, जैकलीन फर्नांडिज, यामी गौतम, रिया चक्रवर्ती, सोनाक्षी सिन्हा, कृति सेनन, ईशा गुप्ता, भूमि पेडनेकर, अंकिता लोखड़े, वाणी कपूर सहित अन्य सेलेब्स अवॉर्ड के लिए रेड कारपेट पर स्टाइलिश लुक में दिखीं। इनके अलावा वरुण धवन, ऋतिक रोशन, आदर जैन, शाहिद कपूर, प्रतीक बब्बर, आयुषमान खुराना, करन जौहर, करन सिंह ग्रोवर सहित अन्य सेलेब्स अवॉर्ड फंक्शन में शामिल हुए।
{ यह भी पढ़ें:- Race-3 का पहला गाना रिलीज़, पोल डांस करती नज़र आई जैकलिन }


text:
पुणे में पर्यटन आकर्षण सभ के लिस्ट
पुणे भारत की महाराष्ट्र राज्य क दूसरा सबसे बड़ा शहर ह और इ सह्याद्री पर्वत श्रृंखला से घिरल बा। सन 1674 और 1881 के बीच मराठा साम्राज्य की दौरान इ एकर एगो बहुत महत्वपूर्ण स्थान रहे। एही वजह से, इ कईगो किला और बाड़ा में बनल मराठा वास्तुकला के प्रदर्शित करेला।[1] लोहगढ़ और विसापुर किला सहित एइजा क कईगो किला ए शहर की मुख्य आकर्षण में से एगो ह। ए शहर में फैलल कईगो मंदिर और आश्रम की साथ एकर समृद्ध सांस्कृतिक और आध्यात्मिक इतिहास भी बा। स्थानीय रोमांच और इतिहास, नशेड़ियन की अलावा, इ शहर ओशो इंटरनेशनल मैडिटेशन रिजॉर्ट की कारण कईगो अंतरराष्ट्रीय पर्यटकन के भी आकर्षित करेला जवन की पुणे क दिल कहल जाए वाला जगह पर स्थित कोरेगांव पार्क में स्थित बा।[2][3]
बिसयसूची
पर्यटकन खातिर पुणे क विशेष दर्शनीय स्थल[संपादन]
संग्रहालय[संपादन]
- दर्शन संग्रहालय
- राजा दिनकर केलकर संग्रहालय[4]
- राष्ट्रीय युद्ध संग्रहालय
- पुणे जनजातीय संग्रहालय
- महात्मा फुले संग्रहालय[5]
किला[संपादन]
- सिंहगढ़ किला
- शनिवारवाड़ा
- शिवनेरी किला
- राजगढ़ किला
- लोहागढ़ किला
- विसापुर किला
- तिकोना किला
- मोहनगढ़ किला
लोहगढ़ और विसापुर क किला[संपादन]
लोहगढ़ और विसापुर किला पुणे की पश्चिम में लगभग 65 किलोमीटर दूरी पर स्थित बा। ए किलन के मुख्य रूप से भोर घाट की तरफ से निकले वाला महत्वपूर्ण व्यापार मार्ग के सुरक्षा प्रदान क के व्यापार के बढ़ावा देवे खातिर बनावल गइल रहे। किला ले आसानी से सड़क या रेलवे मार्ग द्वारा पहुंचल जा सकेला। पुणे से मलवली रेलवे स्टेशन ले रेलगाड़ी उपलब्ध बा, जवन की ए जुड़वां किलन खातिर निकटतम रेलवे स्टेशन ह। ओकरी बाद अदमी के सड़क की द्वारा लोहगढ़ वाडी की छोट गांव ले जाए के पड़ेला जवन कि किला की बगले में स्थित बा।[6]
दुनुं किला क गठन अद्वितीय बा और दुन्नु एगो पर्वतीय चोटी द्वारा जुड़ल बान स जेके 'गायमुख' कहल जाला। किला की रास्ता में चारगो विशाल दरवाजा बान स उन्हन के गणेश, नारायण, हनुमान और महादरवाजा की नांव से जानल जाला। कुछ शिलालेख से पता चलेला कि नाना फडणवीस की शासन की दौरान गणेश दरवाजा बनावल गइल रहे। एगो 1500 मीटर क लंबा देवाल किला की चारों ओर से बा और आसानी से लंबी दूरी से दिखाई देला। देवाल क चौड़ाई 30 मीटर बा और लोहगढ़ किला की पूर्वी हिस्सा में, एगो बहुत बड़ छेद बा जवन की बहुत दूर से गुजरे वाली ट्रेन से भी आसानी से दिखाई दे जाला।
विसापुर किला लोहगढ़ किला की निकट स्थित बा और ए अनूठा किला ले पहुंचे खातिर एगो लंबा देवाल की आसपास चले के पड़ेला। विसापुर किला लोहगढ़ की किला की बाद 1713-1720 के दौरान बालाजी विश्वनाथ द्वारा बनावल गइल रहे, जवन की मराठा साम्राज्य क पहिला पेशवा रह न। विसापुर किला की चारों ओर एगो लम्बा देवाल क निर्माण कइल गइल बा जवन की दुर्ग की स्वरूप में बा। ए किला क निर्माण जवने पहाड़ी पर भइल बा उ अपनी भज की इतिहासी गुफाओं खातिर भी प्रसिद्ध बा जवन कि किला की निर्माण से पहिले से ही अस्तित्व में रहे। इतिहासकारन खातिर इ गुफा उन्हन की बौद्ध संबंधन की चलते महत्वपूर्ण बाड़ी स।
संदर्भ[संपादन]
- ↑ "Maratha Empire"; indianmirror.com; पहुँचतिथी 4 मई 2017.
- ↑ "East comes to Osho: Chinese, Koreans, Japanese are new visitors"; indianexpress.com; पहुँचतिथी 4 मई 2017.
- ↑ "Pune Tourism"; cleartrip.com; पहुँचतिथी 4 मई 2017.
- ↑ "Raja Dinkar Kelkar Museum in Pune"; myowncity.in; पहुँचतिथी 4 मई 2017.
- ↑ "must-see museums in Pune to relive the good ol’ days"; pune365.com; पहुँचतिथी 4 मई 2017.
- ↑ "Lohgad-Visapur fort"; pratik18p.wordpress.com; पहुँचतिथी 4 मई 2017.


text:
भोजपुरी फिल्म “दामाद चाहीं फोकट में” के संगीत मुहुर्त हालही में मुंबई के गोरेगाँव स्थित कृष्णा स्टूडियो में करावल गइल. फिल्म के निर्देशक बालकिशन कहले कि मनोरंजन का साथ साथ ई फिल्म एगो संदेश दिही समाज के. फिल्म में विनय आनन्द के डबल रोल बा. बाकी कलाकारन के चयन हो रहल बा. अप्रेल का महीना में फिल्म के शूटिंग आरा, राजगीर, हाजीपुर आ छपरा में करावल जाई. फिल्म के गीत सतीश तिवारी आ महेश कुमार के लिखल बा जवना के के॰रत्नेश का संगीत निर्देशन में साधना सरगम आ दोसरा गायकन का आवाज में रिकार्ड करावल गइल बा. फिल्म में आठ गो गाना शामिल रही.
(स्रोत – संजय भूषण पटियाला)


text:
मगध एक्सप्रेस
मगध एक्सप्रेस नई दिल्ली और इस्लामपुर की बीच चले वाली एगो सुपरफास्ट ट्रेन ह। एकर नंबर 12401/12402 ह और इ इस्लामपुर से 16:10 बजे रवाना होले और अगला दिन 11:45 बजे नई दिल्ली पहुंचेले। भूतकाल में, एकर नंबर 2391/2392 रहे और एकर संचालन पूर्वी रेलवे द्वारा कइल जा। अब इ गाड़ी उत्तर रेलवे द्वारा चलावल जाला। इ ट्रेन 1,065 किमी क दूरी तय करेले। इ 20:00 बजे नई दिल्ली से रवाना होले और अगला दिन13:55 बजे इस्लामपुर पहुँचेले। 2402 नंबर मगध एक्सप्रेस नई दिल्ली से इस्लामपुर खातिर यात्रा में 17 घंटा, 55 मिनट क समय ले ले। 2401 नंबर गाड़ी मगध एक्सप्रेस, 16:10 बजे इस्लामपुर से रवाना हो के 11:45 बजे नई दिल्ली पहुंचेले और ए तरह से इस्लामपुर से नई दिल्ली की बीच क दुरी कवर कइले में एके 19 घंटे, 35 मिनट क समय लागेला। एकरी पहिले सोनभद्र एक्सप्रेस नाम क ट्रेन नई दिल्ली से पटना और फेर पटना से नई दिल्ली खातिर चले, विक्रमशिला एक्सप्रेस क शुरूआत होखले की बाद सोनभद्र एक्सप्रेस परिवर्तित कराके मगध एक्सप्रेस हो गईल।[1]
इतिहास[संपादन]
एकरी पहिले, इ ट्रेन विक्रमशिला एक्सप्रेस क बोगी लेके पटना से नई दिल्ली की बीच चले (जवन की अब भागलपुर और नई दिल्ली के बीच नंबर 12367/12368 की साथ अलग से चलतीया) और भागलपुर ले जाव, एकर नंबर 3467/3468 रहे। इ गाड़ी 998 किमी क दूरी 15 घंटा, 5 मिनट में तय करे लेकिन ठहराव वाला जगहन में वृद्धि और कईगो सुपरफास्ट ट्रेन जैसे संपूर्ण क्रांति एक्सप्रेस (संख्या 12393/12394) चालू होखले से विक्रमशिला एक्सप्रेस क महत्व कम हो गईल।
रेल इंजन[संपादन]
नई दिल्ली से पटना की बीच इ ट्रेन में कानपुर क WAP-4 इंजन रहेला और पटना से इस्लामपुर की बीच मुगलसराय क WDM 3A इंजन लागेला और जब ट्रेन विपरीत दिशा में चलेले तबो इंजन क व्यवस्था इहे रहेला।
रेक संरचना[संपादन]
2 GSLR, 1 एसी प्रथम श्रेणी, 1 सेकंड एसी, 2 थर्ड एसी, 11 स्लीपर क्लास, 1 पेंट्री और 6 सामान्य डिब्बा की साथ ए गाड़ी में कुल 24 कोच बा। इ भारतीय इतिहास में सबसे पहिले 24 डब्बा की साथ चले वाली कुछ गिनल चुनल ट्रेन में से एगो रहे।
वर्तमान स्थिति[संपादन]
आनंद विहार टर्मिनल शुरू होखले की बाद, इ गाड़ी ओइजा से आरंभ / समाप्त होखे खातिर सूचीबद्ध भइल, लेकिन इ प्लान ए गाड़ी की गौरवशाली अतीत के मद्देनजर वापस ले लिहल गईल, जब ए रूट पर 12309/12310 राजधानी एक्सप्रेस, सम्पूर्ण क्रांति एक्सप्रेस, विक्रमशिला एक्सप्रेस जईसन ट्रेन की शुरुआत से पाहिले इ एकलौता प्रीमियम ट्रेन रहे।
रेल मंत्री लोगन की तुष्टीकरण की राजनीति की चलते इ गाड़ी आपन महत्व खो दिहलस। जब से ए गाड़ी क विस्तार इस्लामपुर भइल बा तबसे इ गाड़ी लगातार लेट चलेले फेर चाहें अप रूट हो या डाउन। साल 2000 की पहिले की दिन में पटना नई दिल्ली सेक्शन की बीच एकदम टाइम अनुसार चले वाली प्रीमियम गाड़ी रहे।
ए समय में ट्रेन हमेशा 4-5 घंटा लेटे चलेले, सफ़र खातिर दुगो रेक उपलब्ध होखले की चलते, एकरी समय सूची में सुधार क कौनों संकेत नईखे लौकत।
दुर्घटना[संपादन]
2 जनवरी 2010 के घना कोहरा की चलते इटावा शहर की लगे लिच्छवी एक्सप्रेस ट्रेन मगध एक्सप्रेस से टकरा गईल, जेकरी चलते एगो गाड़ी की ड्राईवर सहित कुल 10 आदमी घायल हो गईल।[2]
संदर्भ[संपादन]
- ↑ "Magadh Express Schedule"; cleartrip.com; पहुँचतिथी 10 जनवरी 2017.
- ↑ Khan, Atiq; Balchand, K. (3 जनवरी 2010); "10 killed as trains collide in dense fog in U.P."; दि हिंदू; पहुँचतिथी 17 फरवरी 2015.


text:
देश दुनिया खेल व्यापार मनोरंजन के खबर
(बुध, 2 नवंबर)
देश
- केन्द्र सरकार राष्ट्रीय शिक्षा मिशन का तहत देश भर के सगरी विश्वविद्यालय, विश्वविद्यालय स्तर के संस्थान, निजी विश्वविद्यालय, पचीस हजार कॉलेज आ दू हजार पोलिटेकनिक संस्थानन के एक साथ नेटवर्क से जोड़े के योजना बनवले बिया. एकर मकसद बा विद्यार्थियन के बेहतर शिक्षा व्यवस्था दीहल.
- टीम अन्ना के अरविंद केजरीवाल कहले बाड़न कि देखे के बा कि केन्द्र सरकार उत्तराखण्ड के लोकायुक्त विधेयक के मंजूरी देत बिया कि ना.
- साल तिरानबे के मुंबई सिलसिलेवार बम धमाका में मौत के सजा पवले याकूब अब्दुल रज्जाक मेनन के फाँसी के सजा सुनावल गइल बा. बुध का दिने रज्जाक मेनन के वकील सुप्रीम कोर्ट से कहले कि रज्जाक के अपना भाई टाइगर मेनन के करतूत के सजा भुगते खातिर मजबूर ना करे के चाहीं.
- जी20 सम्मेलन में शामिल होखे प्रधानमंत्री मनमोहन सिंह फ्रांस के शहर कान पहुंच गइले.
- मधु कोड़ा पर कैदियन के भड़कावे के मामिला पुलिस दर्ज कइले बिया. एही मामिला में कोड़ा के हाथ टूट गइल बा.
- रीयर एडमिरल ए.के. वर्मा बुध का दिने गार्डेन रीच शिपबिल्डर्स एंड इंजीनियर्स लिमिटेड के नया अध्यक्ष सह प्रबंध निदेशक के कार्यभार सम्हार लिहले.
- सेना अपना महिला अधिकारियन के प्रोन्नति देबे पर विचार करत बिया.
- तमिलनाडु में डीएमके सरकार के बनावल अन्ना जन्मशती पुस्तकालय के सुपर स्पेशियलिटी बाल अस्पताल बना देबे के घोषणा मुख्यमंत्री जयललिता मंगल का दिने कर दिहली.
- ममता के फेर उनुका पार्टी तृणमूल कांग्रेस के अध्यक्ष बनावल गइल बा.ममता के कहना बा कि उनुकर पार्टी अपना के राष्ट्रीय पार्टी बनावे का दिसाईं काम करी.
- मॉडल जेसिका लाल हत्या काण्ड के आरोपी मनु शर्मा अपना भाई के शादी में शामिल होखे खातिर बारह दिन के पैरोल मंगले बा. मनु शर्मा के उमिर कैद के सजा सुनावल गइल बा.
- दक्षिण कोलकाता के लोकसभा सीट पर उपचुनाव तीस नवम्बर के करावल जाई. एहमें सुब्रत बक्शी तृणमूल कांग्रेस के उम्मीदवार रहीहें.
- उत्तराखण्ड में भाजपा सरकार के लोकायुक्त गठन विधेयक पारित होखला पर केंद्रीय कानून मंत्री सलमान खुर्शीद स्वागत कइलन त दिग्गी एकरा के कवनो बड़ बाति नइखन मानत.
दुनिया के खबर
- परमाणु संयंत्र बनावे में बंग्लादेश के मदद करी रूस. एह बात के समझौता पर आजु ढाका में दस्तखत हो गइल.
- संयुक्त राष्ट्र महासचिव बान की-मून आ महासभा के अध्यक्ष नासिर अब्दुल अजीज अल-नज्जर बुध का दिने लीबिया के औचक दौरा कइलन.
- पाकिस्तान आखिरकार भारत के ‘सर्वाधिक तरजीही राष्ट्र’ के दर्जा दे दिहलसि.
- असांज के स्वीडन प्रत्यर्पण का खिलाफ उनुकर अपील लंदन उच्च न्यायालय खारिज कर दिहलसि. अब दस दिन का भितरे उनुका के स्वीडन प्रत्यर्पित कर दिहले जाइ.
- अमेरिका दुनिया के सबले बढ़िया जॉइंट स्ट्राइक फाइटर समेत उच्च दर्जे के प्रौद्योगिकी देबे के पेशकश कइले बा.
- अमेरिका खातिर भारत के रणनीतिक महत्व अउरी बढ़ी.
- हिलेरी क्लिंटन के महतारी मर गइली. ऊ बानबे साल के रहली आ पिछला कुछ समय से बीमार चलत रहली.
- चीन के पश्चिमोत्तर प्रांत गांसू में बुध का दिने भूकम्प के झटका महसूस कइल गइल.
व्यापार व्यवसाय के खबर
- थाईलैंड में आइल बाढ़ का चलते होंडा के नोएडा कारखाना में उत्पादन घटावल गइल बा.
- मुम्बई में अमेरिकी वाणिज्य दूतावास बांद्रा-कुर्ला परिसर में स्थानांतरित कर दिहल जाई.
- एयर इंडिया अपना पायलटन के हड़ताल रोके खातिर बोइंग 787 ड्रीमलाइनर विमान उड़ावे के प्रशिक्षण कार्यक्रम एक महीना खातिर टार दिहलसि.
- भारत-पोलैंड का बीच फिल्म निर्माण समझौता पर चर्चा भइल.
- रेलवे अधिकारियन आ निजी विक्रेतन का खींचतान का चलते पिछला दू साल से आगरा रेल स्टेशन पर पेठा नइखे बिकात.
- इलाहाबाद बैंक के शुद्ध लाभ 21.22 फीसदी बढ़ल.
- बुध का दिने शेयर बाजार के रूख मिल-जुलल रहल.
- बजाज ऑटो के बिक्री अक्टूबर में 7 फीसदी बढ़ल.
- भारत से बिजली खरीदल चाहत बा पाकिस्तान.
मनोरंजन का दुनिया से
- टेलीविजन अभिनेत्री श्वेता तिवारी पर फिल्मावल आयटम सांग ‘मिले ना मिले हम’ धूम मचवले बा बाकिर कंगना रानाउत के एकर कवनो अफसोस नइखे.
खेल के खबर
- पाक खिलाड़ियों के दोषी करार दिहल बेइमान खिलाड़ियन खातिर एगो सबक बा, कहले इंग्लैंड के पूर्व कप्तान इयान बॉथम.
- पूनम रानी के देश के जूनियर हॉकी टीम के कमान धरा दिहल गइल बा. ऊ राजधानी के मेजर ध्यानचंद नेशनल स्टेडियम में 8 से 12 नवम्बर तक होखे जात चार देशन के जूनियर लाल बहादुर शास्त्री हॉकी टूर्नामेंट में भारतीय टीम के कप्तानी करीहें.
- सैफ कप फुटबाल टूर्नामेंट में भारत आ पाकिस्तान अलगा-अलगा ग्रुप में राखल गइल बाड़े.
- मीरपुर टेस्ट में मिलल जीत के वेस्टइंडीज कप्तान डेरेन सैमी पूरा टीम के प्रयास का चलते भइल बतवले बाड़न.
- भटिंडा में होखत विश्व कप कबड्डी में भारत के पहिला मुकाबला जर्मनी से होई.
- मीरपुर टेस्ट में वेस्टइंडीज बांग्लादेश के 229 रन से हरा के श्रृंखला पर काबिज हो गइल.
- अंतर्राष्ट्रीय हॉकी महासंघ मंगल का दिने जवम वर्ल्ड रैंकिग जारी कइले बा ओहमें भारत के पुरुष टीम 10वाँ आ महिला टीम 13वाँ स्थान पर बावे.
- भारतीय क्रिकेट टीम के कप्तान महेंद्र सिंह धौनी अउर ओलंपिक स्वर्ण पदक विजेता निशानेबाज अभिनव बिंद्रा के मंगल का दिने आर्मी में लेफ्टिनेंट कर्नल के मानद दर्जा दिहल गइल.


text:
सोबराती मियाँ गिरफ्तार
राजद के पूर्व सांसद मो॰ शहाबुद्दीन के शूटर दरौली थाना के पतउवाँ गाँव के सोबराती मियां के पुलिस काल्हु समस्तीपुर का सरायरंजन थाना इलाका में गिरफ्तार कर लिहल गइल बा. सोबराती एनिये जमानत पर छूटल रहल हा आ समस्तीपुर जिला में लुका के गाँजा के तस्करी में लागल रहल ह. साथही जेल में बन्द सिवान जिला के रईस खाँ का इशारा पर अपराध करत रहल ह. पूछताथ में सोबराती सकार लिहलसि कि ऊ शहाबुद्दीन आ रईस खाँ का कहला पर अपराध अंजाम देत रहुवे. सोबराती का गाँव वाला घर पर छापा में एगो पिस्तौल, कुछ जिन्दा कारतूस आ सात किलो गाँजा बरामद भइल बा. सोबराती के फेर जेल भेज दिहल गइल बा.


text:
भउजी हो
चला भउजी तुहीं बोला – भारत माता की जय !
भउजी हो ! के ह? केकर भउजी? कइसन भउजी? केंवड़िया खोलबू त देखिए लेबू. जानत बानी कि खिसियाइल बाड़ू. ढेर दिन पर आइल बानी. कनिया […]
भउजी हो! अगहन में जोगीरा
भउजी हो! का बबुआ? काल्हु चौक प एगो आदमी के देखनी जे अगहन में जोगीरा गावत रहुवे. होखी कवनो पागल. अइसनका लोग से दूरे रहे […]
भउजी समुझवली दिल्ली के दाँवपेंच
भउजी हो ! अरे बबुआ ! आजु सूरुज केने से उगल रले हँ ? का भउजी, फेर शुरू हो गइलू ? त का करीं ? […]
सोना खातिर खोदाई के राज भउजी खोल दिहली
भउजी हो! का बबुआ ? हई उन्नाव में सरकार सोना खातिर खोदाई काहे करवावत बिया? हम त रउरा के अतना बुड़बक ना बूझत रहीं. ई […]
प्रियंका के नाम सुन के भड़कत कांग्रेसिया
भउजी हो! का बबुआ? ई कांग्रेसिया प्रियंका के नाम सुन के अतना भड़कत काहे बाड़े सँ? भड़के वाली बात बा से भड़कत बाड़े स. बुझनी […]
भउजी हो! शौचालय पहिले कि देवालय?
भउजी हो! का बबुआ? शौचालय पहिले कि देवालय? का बाति बा? पेट खराब हो गइल बा का? ना भउजी. राजनीति में एह घरी एही पर […]
सोचतानी तोहरा ला एगो पुरस्कार के जोगाड़ करीं.
भउजी हो! का बबुआ? सोचतानी तोहरा ला एगो पुरस्कार के जोगाड़ करीं. कइसन पुरस्कार? इनामो मिली का ? पुरस्कार के नाम होखी “महान भउजी सम्मान” […]
भउजी हो! आदमी कवना बात से अधिका खुश होला?
भउजी हो! का बबुआ? आदमी कवना बात से अधिका खुश होला? दोसरा के दुख से. ठीक कहलू. आ पोसुआ मीडिया के छाती कब फुलेला? जब […]
एगो कुकुर आ अतना कुकुरबझाँव (भउजी हो)
भउजी हो! का बबुआ? आजु एगो नेता के बयान के एगो टुकड़ा पर देश भर के कुकुर एकजुट हो के कुकुरबझाँव करे में लाग गइल […]
आधा अल्पसंख्यकन के मुकदमा कवना कोर्ट में सुनल जाई?
भउजी हो! का बबुआ? अबकी त लागत बा कि होली के हत्या हो गइल. काहे बबुआ? देखतानी कि फगुआ के दू चार गो दिन रहि […]
जोरु के भाई आ ममहर के बात
भउजी हो! का बबुआ ? ओह पट्टी के लोग बहुते परेशानी में पड़ गइल बा. काहे बबुआ? एक त अपना जीजा से परेशान रहबे कइल […]
लंगटा पहिरी का आ बिछाई का ?
भउजी हो! का बबुआ? बजट पर तोहार राय का बा? लंगटा पहिरी का आ बिछाई का? ए बबुआ हमार त मतिए हेराइल बा घर चलावे […]
लहँगा उठा देब रिमोट से
भउजी हो ! का बबुआ ? मठिया पर के बाबा त आजु लुत्ती फेंकत रहुवन. काहें बबुआ ? भभीखना अपना ट्रैक्टर पर गाना बजावत जात […]
भउजी हो! सड़क छाप आदमी के सवालन के जबाब
भउजी हो! का बबुआ? तोहरा के भोजपुरी में एसएमएस भेजला पर जेल ना नू होखी? काहे बबुआ? सुननी ह कि सरकार नियम बना दिहले बिया […]
भउजी हो! दमदा त बड़ा दमदार निकलल.
भउजी हो! का बबुआ? दमदा त बड़ा दमदार निकलल. आजुए थोड़े निकलल ह. ऊ त शुरुए से दमदार रहल. ना त अइसन पिरिया बेटी ले […]
भउजी हो! हैप्पी होली!
भउजी हो! हैप्पी होली! का बबुआ ? रउरो अगरेज बनि गइनी का ? ना भउजी.बाकिर चारो ओर देखि के लागल कि इहे कहल ठीक रही. […]


text:
गंगा के किनारे अर्धचंद्राकार घाट प झिलमिलात असंख्य दिया, आकर्षक आतिशबाजी, घंटा-शंख के गूंज अउर आस्था-विश्वास से लबरेज देव-दीपावली काशी के सबसे खास दीपावली ह।
ऋतुअन में श्रेष्ठ शरद ऋतु, मासन में श्रेष्ठ कार्तिक मास, अउर तिथियन में श्रेष्ठ पूर्णमासी के शंकर के नगरी काशी के गंगा घाट पर दीपक कुछ अइसन सजेला जइसे माना गंगा के राही देवन के टोली आ रहल बा.. अउर उनके स्वागत खातीर 84 घाटन पर दिया जगमगा रहल बा।
मान्यता बा कि एह तिथि के भगवान भोलेनाथ त्रिपुर नाव के दैत्य के वध कइले रहल अउर आपन हाथ से बसावल काशी के अहंकारी राजा दिवोदास के अहंकार के नष्ट कइले रहल। राक्षस के मरला के बाद देवता लोग स्वर्ग से लेके काशी तक दिया जलाके खुशी मनवले रहन… तबे से काशी घाट पर दिप जलाके इ पर्व के देव-दीपावली के रूप में मनावल जाला।
इ परंपरा के आज भी निभावल जाला। कह जाला कि एह माह में स्नान, दान, होम, योग, उपासना आदि कइला से अनंत फल मिलेला।


text:
भोजपुरी के अव्वल अदाकारा रिंकू घोष के सगाई कुछ दिन पहिले ओमान में पेप्सीको कंपनी के एगो अधिकारी अभिजीत दत्ता राॅय का संगे हो गइल. एह खबर के पुष्टि उनकर जनसम्पर्क अधिकारी शशिकांत सिंह क दिहले बाड़े.
बतवले कि ई सगाई रिंकू घोष के बाप महतारी के पसंद से भइल बा. रिंकू घोष पहिलहू कहत रहली कि शादी जब होई तब बाप महतारी के चुनल लड़िका से होखी.
सगाई समारोह में दुनू तरफ के बहुते करीबिए लोग शामिल भईल. शादी का बाद मुंबई में एगो बड़हन पार्टी दिहल जाई जवना में बालीवुड, भोजपुरी सिनेमा, टेलीविजन आ मीडिया से जुड़ल लोग के नेवतल जाई.
(शशिकांत सिंह)


text:
भोजपुरी के मौजूदा दौर के नायिका लोगन में सिर्फ आ सिर्फ रिंकूए घोष बाड़ी जे हिन्दी फिल्म कइली, दू दू गो धारावाहिक कइली आ जब भोजपुरी सिनेमा में अइली त बेजोड़ बन गइली. उनुका के टक्कर देबे वाला दोसर कवनो नायिका नइखे लउकत. भोजपुरी फिल्म “बिदाई” में उनुकर भूमिका यादगार बन गइल बा. आज हर नायक के पसन्दीदा नायिका बन चुकल रिंकू घोष हालही में रविकिशन का साथे “केहू हमसे जीत ना पाई” के शूटिंग पूरा कइली ह. फिल्म “आखिरी रास्ता” में उनुकर निरहुआ का साथे बनल जोड़ी लोग के बहुत पसन्द आइल बा. रिंकू घोष के सेक्सी लुक आ चुलबुलापन लोग के दिल जीत लिहलसि एह फिल्म से. रिंकू घोष मनोज तिवारी, रवि किशन, दिनेश लाल यादव निरहुआ, पवन सिंह, विनय आनन्द सबका साथे सबले बेसी सफल फिल्म दिहले बाड़ी. साँचहू भोजपुरी सिनेमा में रिंकू के जोड़ नइखे.
(स्रोत – शशिकान्त सिंह, रंजन सिन्हा)


text:
अंग के साहेबगंज म॑ प्रधानमंत्री केरऽ गंगा के बल प॑ आर्थिक क्रांति लानै के ऐलान
साहेबगंज : ‘अंग’ केरऽ साहेबगंज म॑ कल प्रधानमंत्री नरेंद्र मोदी न॑ गंगा के बल प॑ आर्थिक क्रांति लानै के ऐलान करलकै। प्रधानमंत्री नरेंद्र मोदी न॑ गुरुवार क॑ साहेबगंज में बहुप्रतिक्षित गंगा पुल व मल्टी मॉडल टर्मिनल सहित करीब 4,000 करोड़ रू. मूल्य के परियोजना केरऽ शुभारंभ करलकै । हुनी गंगा के सहारे देश में आर्थिक क्रांति लानौ के वादा करलकै । संबंधित अंगिका समाचार पढ़ऽ / Read similar Angika News :अंगिका भाषा क॑ संविधान के आठमऽ अनुसूची म॑ शामिल…अंगिका क॑ साजिशमुक्त कराय क॑ एकरऽ विकास के पथ…बिहार केरऽ प्राइमरी इसकूली मं॑ माध्यम भासा के रूप…जाह्न्वी अंगिका संस्कृति संस्थान न॑ बिहार अंगिका…फणीश्वरनाथ रेणु केरऽ कहानी ‘पंचलाइट’ प॑ आधारित फिल्म…सरकारी उपेक्षा केरऽ शिकार बिहार अंगिका अकादमी केरऽ…अंग देश केरऽ बेटी श्रेयसी सिंह न॑ राष्ट्रमंडल खेल म॑…अंगिका भाषा आंदोलन केरऽ पुरोधा आरू अंगिका साहित्य…फऽल एक फैदा अनेक : इमलीस्थापना केरऽ साल भर बाद भी कागज प॑ ही चली रहलऽ छै…


text:
देश दुनिया के खबर
(सोमार 5 सितम्बर)
देश
- खनन घोटाला में गिरफ्तार कर्नाटक के मंत्री रहल जी. जनार्दन रेड्डी के कर्नाटक के बेल्लारी आवास से छापा में 30 किलो सोना अउर तीन करोड़ रुपिया जब्त कइल गइल.
- वोट खातिर नोट मामिला में मंगल का दिने अदालत में पेश हो सकेले राज्यसभा सदस्य आ सपा के महासचिव रहल अमर सिंह.
- पंजाब के मुख्यमंत्री रहल अमरिंदर सिंह सिख पुरोहित वर्ग के ओह प्रस्ताव के विरोध कइले बाड़न जवना में प्रधानमंत्री मनमोहन सिंह के अकाल तख्त में पेश होखे खातिर सम्मन भेजे के बात कहल गइल बा.
- सर्वोच्च न्यायालय से सोमार का दिने कहल गइल कि जब दूरसंचार नियामक प्राधिकरण कह दिहले बा कि 2जी स्पेक्ट्रम आवंटन से राजस्व के कवनो नुकसान नइखे भइल त हिरासत में बंद आरोपियन के जमानत मिले के चाहीं.
- केंद्रीय मंत्रिमंडल आजु सोमार के भूमि अधिग्रहण विधेयक के मंजूर कर लिहलसि. अभ एही सत्र में एकरा के संसद में पेश कर दिहल जाई.
- गुजरात उच्च न्यायालय में मुख्यमंत्री नरेन्द्र मोदी का खिलाफ एगो अवमानना याचिका दायर करावल गइल बा कि जब लोकायुक्त के नियुक्ति के मामिला न्यायालय में लंबित बा त ऊ प्रधानमंत्री के एह मामिला में चिट्ठी काहे लिखलें.
- राज्यसभा के विशेषाधिकार हनन प्रस्ताव पर अरविंद केजरीवाल उच्च सदन से कहले बाड़न कि जवना भाषणन में ऊ अपमानजनक भाषा बोलले बाड़न ओकर टेप आ प्रतिलिपि उनुका के हासिल करावल जाव आ बतावल जाव कि ओह में अपमानजनक शब्द कवन बा.
- गुजरात के लोकायुक्त नियु्क्ति विवाद पर तिसरको दिने संसद में हंगामा जारी रहल आ दुनु सदन के दिन भर खातिर टार दिहल गइल.
- बार-बार जेड श्रेणी सुरक्षा सकारे से इंकार कइला से परेशान महाराष्ट्र सरकार अन्ना हजारे से ई सुरक्षा सकार लेबे के निहोरा करी.
- आजु दिल्ली, उत्तर प्रदेश, झारखण्ड समेत उत्तर भारत के कई इलाकन में बढ़िया बरखा होखे के खबर बा. एकर कारण रहल बंगाल के खाड़ी में चक्रवात के पश्चिम ओर के रुख.
- हिमाचल प्रदेश के चम्बा जिले के डलहौजी पब्लिक स्कूल के प्राचार्य डॉ. जी.एस. ढिल्लों राष्ट्रपति प्रतिभा पाटील के हाथे मिलल राष्ट्रीय शिक्षक पुरस्कार के 25,000 रुपिया के नकद राशि झुग्गी-झोपड़ी के लड़िकन खातिर शैक्षणिक ढांचा विकसित करे ला प्रधानमंत्री राहत कोष में दान कर दिहलें.
- प्रधानमंत्री मनमोहन सिंह शिक्षक दिवस के मौका पर राष्ट्रीय पुरस्कार-2010 प्राप्त करे वाला शिक्षकन से मिलले आ उनुका के बधाई दिहलें.
- हिमाचल प्रदेश के सिरमौर जिले में एगो गाड़ी गिर गइल जवना से एकही परिवार के सात लोग के मौत हो गइल. दू गो बच्चा घवाहिल हो के बाँच गइल बाड़े.
- केरल उच्च न्यायालय पुलिस से बीस साल पुरान कोझिकोड सेक्स कांड के केस डायरी सँउपे के कहले बा. एह मामिला में राज्य के उद्योग मंत्री पी. के. कुन्हालीकुट्टी आरोपी बाड़े.
- केन्द्र के विदेश सचिव रंजन मथाई कहले बाड़न कि पश्चिम बंगाल सरकार से पूछले बिना तीस्ता नदी समझौता ना होखी.
- ‘ट्रांसपेरेंसी इंटरनेशनल’ आरोप लगवले बा कि पिछला छह साल में ओडिशा के मुख्यमंत्री नवीन पटनायक आ उनुका मंत्रियन खातिर हेलीकॉप्टर किराए पर लेबे में नियम कायदा लाँघल गइल बा.
- अन्ना हजारे आ सहयोगियन पर सरकार के खिलाफ युद्ध छेड़े के आरोप लगावे वाली एगो याचिका पर दिल्ली के एगो अदालत दिल्ली पुलिस के नोटिस जारी कइले बिया.
- गुजरात में लोकायुक्त के नियुक्ति मसला पर सर्वोच्च न्यायालय के वकील आ मध्य प्रदेश के महाधिवक्ता रहल अनूप चौधरी के कहना बा कि राज्यपाल के आपन विवेक के इस्तेमाल करत ई फैसला लेबे के अधिकार बा. वरिष्ठ वकील आ जन लोकपाल विधेयक मसौदा समिति के सदस्य प्रशांत भूषण के कहना बा कि लागत बा कि मोदी नइखन चाहत कि उनुका कामकाज के जाँच करे खातिर कवनो स्वतंत्र इकाई होखे. लगभग साढ़े सात साल से लोकायुक्त के नियुक्ति ना होखे दिहले आ अब जब नियुक्ति हो गइल बा त एकरा के राजनीतिक मुद्दा बनाके विफल करे के कोशिश करत बाड़े.
- कांग्रेस के राष्ट्रीय महासचिव राहुल गांधी अपना माई सोनिया गांधी से भेंट कर के आजु सोमार का दिने लवटि अइले.
- इस्तीफा दे चुकल कलकत्ता उच्च न्यायालय के न्यायाधीश सौमित्र सेन का खिलाफ लोकसभा में महाभियोग ना चलावल जाई.
- मध्य प्रदेश के शहडोल जिले में एगो शिक्षक अपना छात्रा के अइसन पिटाई कर दिहले कि ऊ अस्पताल चहुँप गइल. ओकर गलती अतने भर रहल कि ऊ शिक्षक के सवाल के जवाब धीमा आवाज में दिहलसि. शिक्षक ओकरा बाद से फरार बा.
- अवैध खनन का मामिला में सीबीआई मंत्री रहल जनार्दन रेड्डी के गिरफ्तार कर लिहले बिया जवना पर भाजपा के कहना बा कि रेड्डी जल्दिये आपन बेगुनाही साबित कर के बरी हो जइहें.
- मध्य प्रदेश के भोपाल में आरटीआई कार्यकर्ता शेहला मसूद के हत्या के जांच केंद्रीय जांच ब्यूरो तेज कर दिहले बावे आ सगरी दस्तावेज देखल जा रहल बा.
- मुम्बई के छत्रपति शिवाजी टर्मिनल अंतर्राष्ट्रीय हवाईअड्डे के मुख्य रनवे का लगे फँसल तुर्की के विमान के सोमार का दिने हटावे में सफलता मिल गइल. आजु से मुख्य रनवे उड़ान संचालन सामान्य हो जाए के उमेद बा.
- केंद्रीय कपड़ा मंत्री रहल शंकरसिंह वाघेला के कहना बा कि गुजरात में जल्दिये चुनाव हो सकेला.
- केन्द्रीय संचार अउर सूचना प्रौद्योगिकी राज्यमंत्री सचिन पायलट शनिचर का दोने आसीन्द के सवाई भोज मंदिर प्रांगण में भारतीय डाक विभाग से जारी लोकदेवता देवनारायण पर डाक टिकट के विमोचन कइले.
- राजस्थान के शिक्षा मंत्री मास्टर भंवर लाल मेघवाल कहले बाड़न कि राज्य में 80 हजार शिक्षकन के भर्ती कइल जाई.
- पश्चिम बंगाल के दक्षिणी 24 परगना जिले में एगो खेत में धान के बुवाई पर सत्तारूढ़ तृणमूल कांग्रेस आ विपक्षी माकपा कार्यकर्तन का बीच हिंसक झड़प में दू आदमी के जान चल गइल.
- राजस्थान के अलवर जिले के एगो रेस्तरां से पांच दिनों पहिले गायब भइल आईएएस अधिकारी नवीन जैन का बारे में अतवार के पता चलल कि ऊ चण्डीगढ़ में बाड़े.
दुनिया
- पाकिस्तान के वाणिज्य मंत्री मखदूम अमीन फाहिम सितम्बर का आखिर में भारत अइहें. आ ओह यात्रा में पाकिस्तान भारत के सबले तरजीही देश के दर्जा दे सकेला.
- माओवादी नेता आ नेपाल के प्रधानमंत्री रहल कमल दहल प्रचंड कहले बाड़न कि अब ऊ देश के नया संविधान तइयार करे पर आपन ध्यान लगइहें आ जनता के गोहार कइले कि भट्टराई सरकार के समर्थन करे. बाकिर कट्टरपंथी माओवादी नेता मोहन बैद्य आपन विरोध जारी रखीहें. ऊ नइखन चाहत कि माओवादियन के शस्त्रागार के चाभी सरकार के दिहल जाव.
- लीबियाई विद्रोहियन के राष्ट्रीय अस्थायी परिषद आर्थिक मुद्दा पर रूस से बतियावे खातिर अपना प्रतिनिधियन के मास्को भेजे पर राजी हो गइल बिया.
- तिब्बत के निर्वासित सरकार के कहना बा कि विकास का नाम पर चीन अवैज्ञानिक तरीका से सड़क आ रेलमार्ग बनावे में लागल बा जवना से तिब्बती पठार के पर्यावरण आ पारिस्थतिकी तंत्र के बहुत नुकसान हो रहल बा.
- लीबिया में विद्रोहियन के राष्ट्रीय अस्थायी परिषद लीबियाई नेता मुअम्मार गद्दाफी के छोटका बेटा के मरइला के खबर के सही ठहरवलसि.
- गद्दाफी सरकार के सेना आ खुफिया अधिकारियन के अल्जीरिया अपना हियाँ ना आवे दी.
- पाकिस्तान के अफगानिस्तान का सीमा से लागल उत्तरपश्चिमी कबायली इलाका में अतवार का रात भइल एगो ड्रोन हमला में कम से कम सात गो संदिग्ध आतंकवादियन के मौत हो गइल.
व्यापार व्यवसाय
- नोकिया सीमेंस नेटवर्क के भारतीय क्षेत्र के प्रमुख बनले संदीप गिरोत्रा.
- दिल्ली उच्च न्यायालय ‘बिस्किट किंग’ राजन पिल्लई के विधवा नीना पिल्लई के मुआवजा बढ़ावे के याचिका पर केंद्र अउर दिल्ली सरकार के नोटिस जारी कइलसि. राजन पिल्लई के मौत दिल्ली पुलिस का हिरासत में साल 1995 में भइल रहे.
- आजु सोमार का दिने शेयर बाजारन में गिरावट रहल आ सेंसेक्स 108 अंक नीचे गिर के बंद भइल.
- सर्वोच्च न्यायालय ने भारतीय औद्योगिक वित्त निगम के मुख्य कार्यकारी अधिकारी अउर प्रबंध निदेशक पद पर अतुल कुमार राय के नियुक्ति के खिलाफ दायर एगो याचिका पर केंद्र सरकार के नोटिस जारी कइले बा. राय पर भ्रष्टाचार के आरोप बा.
- भारत में अब ‘इमेज कंसल्टेंसी’ पर ध्यान दिहल जा रहल बा. एकरा खातिर दुनिया के मशहूर इमेज कंसल्टेंट प्रशिक्षक क्रिस्टीना आंग आ लेनी मार्क्स नवंबर में भारत आवे वाला बाड़ी.
- पिछला कुछ दिन के तेजी का बाद आजु देश के शेयर बाजारन गिरावट के रुख देखल जा रहल बा.
मनोरंजन
- अभिनेता ऋषि कपूर आ उनकुर बेटा रणबीर कपूर अब एगो विज्ञापन में कैमरे का सोझा एकसाथ अभिनय करीहें, फिलिम में त करिये चुकल बाड़े.
- गणपति पूजा में अपना दोस्त रानी मुखर्जी का घरे शामिल भइले शाहरुख खान.
- निर्देशक रिभू दासगुप्ता के ‘माइकल’ टोरंटो अंतर्राष्ट्रीय फिल्म महोत्सव में विश्व प्रीमियर खातिर चुनाइल अकेली हिंदी फिल्म हिय. दासगुप्ता कहलें कि एह बाति से ऊ खुश त बाड़न बाकिर घबराहटो हो रहल बा.
खेल
- दाहिना पैर का अंगूठा में लागल चोट से परेशान सचिन तेंदुलकर के अगिला चार हफ्ता आराम करे के कहल गइल बा आ अब ऊ एकदिना सिरीज में ना खेल पइहें. उनुका जगहा एस॰ बद्रीनाथ के भेजल जाई.
- इंग्लैंड के तेज गेंदबाज स्टुअर्ट ब्रॉड कहले बाड़न कि उनुकर टीम रोस बाउल मैदान पर होखे जा रहल दुसरको एकदिना में शार्ट पिच गेंद फेंकल जारी राखी.
- अमेरिकी ओपन में बोपन्ना-कुरैशी अंतिम-8 में, बाकिर सानिया की चुनौती खतम.
- विश्व में एथलेटिक्स के सर्वोच्च संस्था-इंटरनेशनल एसोसिएशन ऑफ एथलेटिक्स फेडरेशंस साफ कर दिहले बावे कि 2012 लंदन ओलम्पिक से पहिले ओकर गलत शुरुआत से जुड़ल नियमन में बदलाव के कवनो इरादा नइखे.
- अर्जेटीना के राष्ट्रीय फुटबाल टीम अफ्रीकी फुटबाल महाशक्ति नाइजीरिया का साथ होखे वाला दोस्ताना अंतर्राष्ट्रीय मुकाबला खातिर सोमार के ढाका चहुंपल.
- इंग्लैंड के फुटबाल खिलाड़ी जैक विलशेरे टखने के चोट का चलते अब दू महीना ले ना खेल पइहें.


text:
शहर मे हम मशहूर हईं। पर घर मे मजदूर हईं। भोरे पांच बजे उठ जाईं। गैस जलाईं चाय बनाईं। मेहरारु लगे ले जाईं। ओके जगाईं और पिआईं। जी हजूरी करत रहीलां हम येतना मजबूर हईं। हम घर मे मजदूर हईं। ओके शहरीयो मे ले जाईं। लुग्गा आ बिख्खो कीनवाईं। बाल्कनी मे फीलिम देखा के चाट मिठाई ओके खिआईं। खुश होके कहेली तब ऊ चमन के हम अंगूर हई। हम घर मे मजदूर हईं। रही-रही देली गीदड़भभकी। नइहर गईले के नित धमकी। जौन कहेली तौन करीलां तब्बो कहेली हमके सनकी। जौने…Read More
Category: भोजपुरी कविता
बदली जरूर
उमेद बा कि दुनिया बदली जरूर देखीं जुग राम के रावण के कन्हैया के चाणक्य-चंद्रगुप्त के अशोक के उनका भैया के का भइल? बदलिए नु गइल? चाहे रहल केहू केतनो मगरूर उमेद बा कि दुनिया बदली जरूर।। बदली त राग बदली रंग बदली बदलाव अकेले रउरे खातिर ना होई सबका संग बदली बदली त हवा बदली हाल बदली हमार तपस्या बदली राउर बवाल बदली माहौलो हो ता रंगीन समय नइखे दूर उमेद बा कि दुनिया बदली जरूर।। बदलाव कण कण में होई प्रीत में होई रण में होई लुकारी में…Read More
बेमारी
बलमा बढ़ जाए आगा, मोहे टारी ए सखी, जब से धइले बा फेसबुक के बेमारी ए सखी । आधी-आधी रतिया ले नेटवा चलावेला, अपने ना सुते संगवे सभे-के जगावेला। टीना जस गरम होखे बिपती भारी ए सखी, जब से धइले बा फेसबुक के बेमारी ए सखी । बेरि-बेरि बाजे टुन-टुन कबहीं थरधराला, बड़का भिनुसहरा ले जानू काथी जोहाला । नित भहरत बा नाता के दोचारी ए सखी जब से धइले बा फेसबुक के बेमारी ए सखी । आँख धंसि जोत घटी दरद…Read More
जीवन पानी पानी
भीतर तक जाके घुसल बा राजनीति के तीर टुअर बनके घुमत बाड़े साधू सन्त फकीर I उज्जर उज्जर कुरतावाला भेड़िया उत्पात मचवले बा थूक रहल बा सबके ऊपर सबके नाच नचवले बा I पसर रहल बा चारु देने बारूदी बिषबेल पर्दा के पीछे से केहू खेल रहल बा खेल I गुलमोहर के जंगल में लाग गइल बा आग मड़ई के ऊपर बैठल बा आके करिया नाग I कंठ नदी के सूख रहल बा पोखर मांगे पानी निकल गइल बा हवा हवा के जीवन पानी पानी I…Read More
हे शहरी बाबू
हे शहरी बाबू न अइह$ हमरे गांव हो। फेर-फेर आवे के लेब$ नाही नाव हो। आम और इमली के पेड़ बा कटाईल। अर्जुन यूकिलिप्टस के पौधा रोपाईल। पीपर के पेड़ सुखल मिली कहां छांव हो। हे शहरी बाबू न अईह$ हमरे गाँव हो। राम अऊर रहीम घरे, भईल बंटवारा। बंटा गईल सगरो, दलान आ ओसारा। आपस मे बढल बाटे केतना दुराव हो। हे शहरी बाबू न अईह$ हमरे गाँव हो। दूर-दूर ले चील गिद्ध ना देखाता। नीलकंठ देखे के सब अफनाता। अब बस कउवन के बा कांव-कांव…Read More
तू कब आबेला…
तोहार याद बहुत आबेला | तू दिल से कबहूं दूर न जाबेला || कईसन रोग लगाबल जो तू छोड़ के चली गइल तोहरी कसम संगे जीने-मरने की हमके याद बा इ तेरी बेबफाई हमके जीना करी दुस्सबार || तोहार याद बहुत आबेला | तू दिल से कबहूं दूर न जाबेला || पतझड़ भइल जिंदगिया हमार तुहसे कतनों करीं प्यार केकरा को बताब जमाना बहुत खराब तनिक आबा, तोहार याद बहुत आबेला | तू दिल से कबहूं दूर न जाबेला || रोई-रोई अंखियां सूखीं बिगडल हमरा हाल बीच भँवर में फस…Read More
देखा बसंत फिर आइल बा
सरसो के फूल फुलाय गयल अमवों देखा बउराय गयल पर झूरी-लोचन कै मुंहवां हर साल जइसे पियराइल बा देखा बसंत फिर आइल बा । जब-जब बसंत रितु आवैले बन – बाग बहार लिआवैले पर चम्पा चाची के घर में दुख के चादर फइलाइल बा देखा बसंत फिर आइल बा । पतई पूरान सब झरि जाले नई फुनुगी पेड़ पे उगि जाले पर जोखना करजा के लुह में टिकोरा जइसे चिचुकाइल बा देखा बसंत फिर आइल बा । जब हवा चलै त उठै महक कोयलिया गावै चहक-चहक पर कुहुकि रोवैं मीना…Read More
एथी उखरबा………?
केकर केकर का बिगरबा एथी उखरबा ॥ के देहलस तहरा जिनगी जिये क सउर फेरु होते सउर सूंघत बाटा घूर एकरो का फुनगी पकरबा एथी उखरबा ॥ ठप्पा लगते लूट खसोट आ गारी अरे ई काहो कवन बाटे बेमारी दुधवो के माछी नकरबा एथी उखरबा ॥ फेर लगल चाटे कबों मुँह कबों तरवा एकरा मुँह से निकरत डेंगू के लरवा का मरदे ! ओकरS सकरबा एथी उखरबा ॥ डारत रहे मंठा आज हिलावत पोंछ का बखानी चरित उघारीं ओकर सोच हजमोला संगे डकरबा एथी उखरबा ॥…Read More
हेरत रहीं कविता के
ढेर लोग कहल ह आजु कविता दिवस ह मन के गउंखा से एगो आवाज आइल केकरे खाति लिखाई चोरन खाति बकचोन्हरन खाति थपरी के भिखमंगन खाति भा चुटकुलाबाजन खाति । फेर कविता नाही लिखाई काहें नाही लिखाई ? नेतवन खाति लुटेरवन खाति कामचोरन खाति सुखत इनरा के बेंग खाति ऊपरी चापरी बटोरे वालन खाति भा कवनों विशेष खाति । लिखीं कुछो कि न लिखीं एही मे अझुराइल भोरे से साँझ हो गइल जोजना लेखा जवन भूइयाँ नाही उतरे धूर माटी के डरे । बुझाता कविता के वाइरस…Read More
हम हेरीं आपन गौरैया
चीं चीं अब ना करS चिरइया हम हेरीं आपन गौरैया ॥ घर क अँगना दुवरा मड़इया ओरी बड़ेरी कुइयाँ ठइयाँ नाही फुदकत ता ता थइया ॥ हम हेरीं आपन गौरैया ॥ बिनी बटोरी खर पतवार सगरों हेरत पहिला प्यार नाही मटकत घर अंगनइया ॥ हम हेरीं आपन गौरैया ॥ चुहुल करत लइकन के संगे उड़त कबौं जगाई उमंगे मिलत नइखे घरहीं गवइया ॥ हम हेरीं आपन गौरैया ॥ नन्हका नन्हकी के भरमावत उपरि हाथ कइके बोलावत ठुनकत देखी लेत बलइया ॥ हम हेरीं आपन गौरैया ॥…Read More


text:
कोलकाता के मशहूर मॉडल सुजीत गुप्ता अभिनय के क्षेत्र में डेग धरत भोजपुरी फिलिम “ठोक देब” से अपना पारी के शुरुवात कइले बाड़न. यश एंड राज इंटरटेनमेंट के बैनर में बनत निर्देशक अजय कुमार के एह फिलिम में सुजीत गुप्ता एगो इमानदार पुलिस अधिकारी के भूमिका में बाड़ें. उनुका साथे बाड़ी अभिनेत्री दिव्या द्विवेदी .
कोलकाता में दर्जनो रेम्प शो, प्रिंट एड, कलेंडर शूट वगैरह आदि कर चुकल सुजीत के कहना ह कि ऊ अभिनय का बारे में सोचलो ना रहले बाकिर जब उनुका अपना भाषा भोजपुरी में फिलिम करे के मौका मिलल त ना ना कर पवलें. बतवलें कि फिलिम ठोक देब के अलावहु उनुका कईएक फिलिमन के प्रस्ताव मिलल बा. कुछेक फिलिमन के शूटिंग जल्दिए शुरू होखे वाला बा.
ठोक देब में पवन सिंह, अक्षरा सिंह, नीलिमा सिंह, ब्रिजेश त्रिपाठी, गोपाल राय, बिपिन सिंह, मनोज द्विवेदी, बालगोविन्द बंजारा वगैरह मुख्य भूमिका में बाड़ें, साथही अभिनेत्री संगीता तिवारी, सीमा सिंह आ शिवानी सामंता के आयटम नंबरो एह फिलिम में बा.
(उदय भगत)


text:
मुस्लिम वोट खातिर कुछुवो कर सकेलें लालू मुलायम
वामपंथियन का एह सवाल पर कि लालू आ मुलायम कटौती प्रस्ताव पर वोटिंग का दौरान वहिर्गमन काहे कर गइल लोग, लालू जवाब दिहले बाड़न कि ऊ कवनो मुद्दा पर भाजपा का साथ खड़ा ना हो सकस. कुछ कुछ अइसने राय होखी मुलायमो के. मुद्दा चाहे देश हित के हो, जनता के राहत चहुँपावे के हो, ओकर परवाह ना कर के ई लोग मुसलमान वोट के चिन्ता में सही के सही ना कह सके. अइसनके मुस्लिमपरस्त नेता लोग का चलते हिन्दूवनो में उग्रवाद पसरत बा.
साथियन के जानमारे वालन के बेचत रहले हथियार
रामपुर सीआरपीएफ कैंप से नक्सलियन के हथियार बेचे वाला दू गो आर्मोररन समेत सात जने का गिरफ्तारी का बाद पूर्वांचल का सोनभद्र, मिर्जापुर, चंदौली, आ वाराणसी में छापा डाल के ओहिजो एह बाबत पुछताछ कइल गइल. पइसा खातिर आपन महतारी तक बेच देबे वाला अइसनके देशद्रोहियन का चलते नक्सलियन के हथियार, सामान, आ धन के आपूर्ति होत रहेला.
रंगरसिया स्वामी नित्यानन्द अब अपना के किन्नर बतावत बा
स्टिंग आपरेशन में पांच गो औरतन का साथे आपत्तिजनक स्थिति में देखावल गइल वीडियो क्लिपिंग का बाद फरार आ बाद में हिमाचल प्रदेश से गिरफ्तार रंगरसिया स्वामी नित्यानन्द के कहनाम बा कि ऊ त मरदे ना ह! कहत बा कि ना विश्वास होखे त मेडिकल जाँच करा लिहल जाव. सीआईडी कहत बिया कि ऊ ई सब जाँच के भटकावे खातिर कह रहल बा.
भदोही में टेम्पो पर ट्रक पलटला से पांच जने के मौत
ज्ञानपुर का तिमुहानी से सवारि लाद के गोपीगंज जात एगो टेम्पो पर जगापुर नहर पर बनल पुल पर सामने से आवत एगो ट्रक पलट गइल जवना का नीचे दबा के तीन गौ औरत, एगो बच्चा आ टेम्पो के ड्राइवर त ओहिजे मर गइलें. नौ गो घवाहिल कचराइल लोगन के अस्पताल में गंभीर हालात में भरती करावल गइल बा.
डेरा सच्चा सौदा मुख्यालय मे भगदड़ से पाँच गौ औरतन के मौत
कई बेर गलत कारण से खबरन में रहे वाला डेरा सच्चा सौदा का मुख्यालय में काल्हु समुदाय के ६२ वीं जयन्ती मनावे का अवसर पर मंच गिरला का बाद भगदड़ मच गइल जवना में कचरा के पांच गौ श्रद्धालु औरतन के मौत हो गइल. बाकी घवाहिलन के अस्पताल में भरती करावल गइल बा.
आजु काल्हु में आँधी तूफान के लक्षण बा
मौसम विभाग का अनुसार अगिला दु दिन का भीतर पूर्वी यूपी, बिहार, झारखण्ड, पश्चिम बंगाल, आ सिक्किम में तेज आँधी उठ सकेले जवना से आम, गन्ना, आ फसलन के नुकसान हो सकेला. एह अंधड़ से जानो माल के नुकसान के अनेसा बा.
पूर्वांचल राज्य खातिर एका जरुरी बा
काल्हु बनारस में पूर्वांचल राज्य नवनिर्माण मोर्चा का बैठक में वक्तालोग राजनीतिक दल पर आरोप लगवले कि सगरी दल अलगा अलगा राग में गावत बाड़े. कवनो के ना त पूर्वंचल के विकास से मतलब बा नाएहिजा के लोगन के तरक्की से. तय कइल लोग कि पूर्वांचल राज्य बनावे खातिर जनजागरण अभियान शुरु कइल जाव.
मिले सुर मेरा तुम्हारा में भोजपुरी, मैथिली, अवधी, मगही के सुर नइखे
देश के बड़हन हिस्सा में आ बड़हन आबादी के भाषा के प्रतिनिधित्व मशहूर कार्यक्रम मिले सुर मेरा तुम्हारा में नइखे. एह उपेक्षा के टीस से आहत मनोज तिवारी पन्द्रह मिनट के अगो अलबम बनावत बाड़न जवना में हिन्दी, भोजपुरी, मैथिली, ब्रज, अवधी, संथाल भाषा के शामिल कइल जाई. एह अलबम में पंडित छन्नू लाल मिश्रा, मालिनि अवस्थी, दीपक तिरकी, आलोक कुमार, दिनेशलाल यादव निरहुआ, पवन सिंह वगैरह के शामिल कइल जाई. एह अलबम के निर्माण जौनपुर के शब्बीर कुमार करत बाड़े.
झारखण्ड में मुख्यमंत्री के तलाश जारी बा
भाजपा के आपन मुख्यमंत्री चुने के कह के झामुमो आराम से तमाशा देखत बा. भाजपा में अब के मुख्यमंत्री बनो ए!ह बात खातिर ताकत आजमाइश चालू बा. मुकाबिला उप मुख्यमंत्री रघुबर दास आ पूर्व मुख्यमंत्री अर्जुन मुंडा का बीच बा. झामुमो कहले बा कि कवनो आदिवासिये के नेता मानल जाई. झारखण्ड में अबले कवनो गैर आदिवासी मुख्यमंत्री नइखे बनल.
बीसबीसा क्रिकेट वर्ल्ड कप में काल्हु
न्यूजीलैण्ड श्रीलंका के दू विकेट से आ वेस्ट इंडीज आयरलैण्ड के ७० रन से हरा दिहलसि. आजु भारत के पहिलका मुकाबिला अफगानिस्तान के टीम से आ पाकिस्तान के मुकाबिला बांगलादेश का टीम से होखे जा रहल बा. अफगानिस्तान आ बांगलादेश के टीमन के कमजोर समुझे वाला कबहियो हार सकेला एकर ध्यान राखल जरुरी बा.


text:
वइसे त भोजपुरी आम आदमी के सिनेमा ह, लेकिन भोजपुरी के परचम उठाके घूमे वाला नायक अब आम ना रहि के खास हो गइल बाड़े. ब्रांडेड कपड़न आ स्विस घड़ियन के शौक़ीन भोजपुरी सितारन का भीड़ में एगो नया अभिनेता बहुते गँवे गँवे सफलता के सीढ़ियन पर चढ़त जात बा. आम आदमी के ई हीरो हउवन संजीव राजपूत.
बिहार के एगो छोटहन गाँव गुठनी से मुंबई तकले के सफ़र ई ठीक ओही तरह तय कइले जइसे कवनो आम आदमी. ज़ाहिर बा कि आम से खास हो जाए का बीच के पीड़ा से ऊ बखूबी वाकिफ़ होखीहें. एही वजह से सैकड़ों एल्बम में एक्टिंग आ रायटिंग कर के नाम आ दाम दुनु हासिल कर लिहला का बादो ऊ खुद के आम आदमी से जुड़ल राखल पसंद करेलन. भोजपुरी फिल्म “ई कईसन संसार” से एक्टिंग के शुरुआत करे वाला संजीव राजपूत के अगिला फिलिम हिय “प्यार के बंधन ना टूटे मितवा”.
लेखक-निर्देशक महमूद आलम के एह फिल्म में संजीव राजपूत मनोज टायगर के जोड़ीदार बनल बाड़न. एकरा अलावे संजीव के अउरियो तीन गो फ़िलिम फ्लोर पर बाड़ी सँ, जवना में “प्यार के बंधन ना टूटे मितवा”, “जय लक्ष्मी मईया” आ “प्यार कईके देख लऽ” शामिल बा. संजीव राजपूत मुंबई के एगो प्रतिष्ठित एक्टिंग संस्थान से एक्टिंगो सिखलें आ बरीसन ले अध्यापन आ लेखन कइले. बाकिर अब ऊ पूरा तरह एक्टिंग में मशगूल बाड़े.
बकौल संजीव राजपूत एक्टिंग सिखे सिखावे के चीज़ ना होले. हर इंसान में एक्टिंग के बिया मौजूद रहेले, ज़रूरत पड़ेला बस ओकरा के अँकुरावे के. “प्यार के बंधन ना टूटे मितवा” का सफलता का बारे में संजीव राजपूत बहुते आश्वस्त बाड़न. उनुकर मानीं त भोजपुरी फ़िलिम अपना मूल परिवेश से कटत जात बाड़ी सँ आ एही चलते दर्शको एकरा से कटत जात बाड़े. का हमनी के इंडस्ट्री आम आदमी के एह हीरो के सलाह पर गौर फरमाई ?
(स्रोत : स्पेस क्रिएटिव मीडिया)


text:
बहुते व्यस्त रहला का चलते आजु सबेरे टटका खबर ना दीहल जा सकल. रउरो सभे जानते बानी कि टटका खबर आ भोजपुरिका डाटकाम के वेबसाइटन के एक आदमी अकेले चलावेला. दुख के बात बा कि पचीस करोड़ भोजपुरी भाषी होखे के दावा होखला का बावजूद एह तरह के हालात बा कि दिन भर में पाँचो हजार लोग भोजपुरी साइटन पर कुल्ह मिलाईओ के ना आवसु. दोसरे ना त कवनो टिप्पणी करे के बा ना कवनो राय जाहिर करे के बा. हर आदमी आपन अलगे खूंटा गाड़ के झुनझुना बजावे में लागल बा. भोजपुरी से प्रेम रहीत त भोजपुरी में पहिलका वेबसाइट अँजोरिया के साथ देले रहीत लोग. ओकरा बाद से पता ना कतना वेबसाइट अइली सँ आ साल दू साल चल चला के चल दिहली सँ. शिकायत एकरो पर ना होखीत बशर्ते भोजपुरिया पाठक पाठिका कवनो वेबसाइट के मजगर बनावे में साथ दिहले रहीत. दुष्यंत कुमार के गजल के एगो शेर सुनाईं त कह सकीलें कि मेरे सीने में न सही तो तेरे सीने में सही/ हो कहीं भी आग लेकिन आग जलनी चाहिए.
आजादी का बादे से चलल आवत नागालैण्ड समस्या के हल निकालत आ भारत सरकार आ अलगाववादी नागा संगठन एनएससीएन का बीच एतिहासिक समझौता पर दस्तखत हो गइल. दस्तखत का मौका पर प्रधानमंत्री नरेंद्र मोदी, एनएससीएन के संस्थापक सदस्य इसाक मुइवा, बीजेपी अध्यक्ष अमित शाह, केंद्रीय गृह मंत्री राजनाथ सिंह अउर रक्षा मंत्री मनोहर पर्रिकर मौजूद रहलें. एनएससीएन ढेर दिन से ग्रेटर नागालैण्ड के माँग करत रहुवे.
संसद में रोजे रोज होखत बवाल से अँउजाइल स्पीकर सुमित्रा महाजन आज 25 गो कांग्रेसी सांसदन के पाँच दिन खातिर निलंबित कर दिहली. एह फैसला के खिलाफ कांग्रेस अध्यक्ष सोनिया गाँधी तय कइली कि बाकिओ सांसद पाँच दिन गैर हाजिर रहीहें. कांग्रेस के एलान कइला का बाद तृणमूल कांग्रेस, आआपा, समेत कुछ अउरी विरोधी दल लोकसभा से एह दौरान गैर हाजिर रहे के एलान कइले बाड़े. एह लोग के एह फैसला के स्पीकर के फैसला के अन्याय माने के चाहींं आ ई लोग लोकतांत्रिक परंपरन के बरबाद करे में लागल बा.
आतंकी संगठन इस्लामिक स्टेट का तरफ से इराक आ सीरिया में लड़े गइल सात गो हिन्दुस्तानी नवहियन में से छह गो के मौत हो गइल बा आ सात गो अबहियों लड़ाई में शामिल बाड़ें. एह सात गो अनेरियन में दू गो मुंबई का नियरा कल्याण के, एगो ऑस्ट्रेलिया में रहल कश्मीरी, आ एक एक गो तेलंगाना, बेंगलुरु, ओमान अउर सिंगापुर से बाड़ें. मारल जा चुकल छह गो में से तीन गो आतंकी संगठण इंडियन मुजाहिदीन से जुड़ल रहलें, दू गो महाराष्ट्र के रहुवन सँ आ एगो तेलंगाना से रहुवे.
विधानसभा में अपना महागठबन्हन के हालत देखत नीतीश कुमार आ राबड़ी देवी चुनाव ना लड़े के एलान कइले बाड़न. ई लोग अपने त ना लड़ी बाकिर दोसरा के लड़वावे में आपन पूरा ताकत लगाई. एह तरह से एह लोग के आपन सीट बचावे के टेंशन ना रही आ पूरा समय दोसरा के जितावे में लगा सकी. पिछला लोकसभा चुनाव में कांग्रेसो के कुछ महारथी इहे चाल्हाकी कइले रहलन कि हार के बदनामी ना झेले के पड़ल.
भारत सरकार नंगा सहवास देेखावे वाला वेबसाइटन के रोके के आदेश दिहले बिया त कुछ लोग बहुते नाराज हो गइल बा. एह लोग के कहना बा कि सरकार एह तरह के काम काहे करत बिया. सोशल मीडिया पर एह बारे में चहचहइला के बाढ़ आ गइल बा. बतावल जाला कि एह तरह के पोर्न साइट देखे वालन में भारत के लोग बहुते अधिका बा.
नयका आइएएस लोग के अब जिला में बहाली से पहिले तीन महीना केन्द्र सरकार में सहायक सचिव बन के काम करे के पड़ी. साल 2013 बैच के डेढ़ सौ आईएएस अधिकारियन के बहालो कइल जा रहल बा. कहल जात बा कि दू साल के प्रशिक्षण का दौरान एह लोग के केन्द्र के संपर्क में आवे के कम मौका मिलेला जवन कमी एह तरह से दूर क दीहल जाई. तीन महीना का बाद एह लोग के पुरनके तरह राज्य सरकार के कैडर में जिला में एसडीएम बना दीहल जाई.
बिहार के बक्सर जिला के ब्रह्मपुर इलाका में प्रेमेश्वरनाथ मंदिर का नियरा एगो बोलेरो पलट के पोखरा में गिर गइल आ पाँच गो किशोर डूब के मर गइलें. सगरी लाश पोखरा से निकाल लीहल गइल बा. बोलेरो पर एगारह जने सवार रहलें जवना में से छह लोग कूद के आपन जान बचा लीहल आ एह बचवन के छोड़ दीहल.
रिजर्व बैंक के गवर्नर के अधिकारन में कटौती करे का बारे में केन्द्र सरकार के कहना बा कि ओकर अइसन कवनो मनसा नइखे आ लोग हवा में खयाली घोड़ दउड़ावत बा.
पटना में तेली साहू सम्मेलन के संबोधित करत झारखंड के मुख्यमंत्री रघुवर दास कहलन कि नीतीश आ लालू घमंडी ह लोग आ ई लोग झूठ फरेब के खेती करत बिहार के बहुते पीछे धकेल दिहले बा.
इस्लामिक स्टेट के लागत बा कि सपा सरकार का राज में पश्चिमी यूपी ओकर गोड़ जमावे ला सबले माफिक जमीन बन चुकल बा. पूर्वांचलो के कुछ इलाका ओकरा ला मुफीद बन गइल बा जइसे कि मुलायम सिंह के संसदीय इलाका आजमगढ़. एकर जानकारी सूघ के खुफिया एजेन्सी सरकारन के सचेत रहे के कहत बाड़े.
भूमि अधिग्रहण विधेयक के बारे में बनावल गइल संसदीय समिति, 2013 के कानून में कइल छह गो संशोधन वापिस लेबे के तइयार हो गइल बा. देखल जाव कि अब विरोधियन के का रुख होखत बा संसद के दुनू सदनन में. राज्यसभा के मौजूदा समीकरण अइसन नइखे कि मोदी सरकार आपन कानून आसानी से पास करवा सके. हो सकेला कि भाजपा के ई फैसला कवनो बडहन रणनीति का तहत होखत होखे. समय बताई कि का होखत बा.
सुप्रीम कोर्ट आजु हरियाणा के शिक्षक भर्ती घोटाला में तब मुख्यमंत्री रहल ओम प्रकाश चौटाला आ उनुका बेटा समेत अउरी लोगन के दलील खारिज करत ओह लोग के दीहल सजाय बरकारार राख दिहलसि. एह लोग के दस साल जेल में रहे के सजाय मिलल बा.
गोवा के कांग्रसी सरकार का समय अधिकारियन के घूस दे के दू गो बड़हन परियोजना के ठेका लेबे के आरोप में एगो अमरीकी कम्पनी लुईस बर्जर के तब उपाध्यक्ष रहल सत्यकाम मोहंती के सोमार का दिने गोवा पुलिस गिरफ्तार क लिहलसि.
मंगल का दिने रिजर्व बैंक के मौद्रिक नीति के समीक्षा रपट आवे से एक दिन पहिले सोमार के लगातार चउथा दिने शेयर बाजार में तेजी के रुख बनल रहल. सेंसेक्स सोमार का दिने 73 अंक आ निफ्टी 10 अंक चढ के बंद भइल.
बिहार विधानमंडल के मानसून सत्र सोमार का दिन से शुरू भइल आ पहिला दिने देश के राष्ट्रपति रहल अब्दुल कलाम आ दोसरो दिवंगत नेता लोग के सरधांजलि दे के सदन स्थगित कर दीहल गइल. आजु सदन का पटल पर 16745 करोड़ के अनुपूरक मांग वाला बजट राख दीहल गइल. सदन में आजु जदयू के बागी विधायको मौजूद रहलें आ कार्यवाही में शामिल भइलें. आजुए चौबीस गो विधानपार्षद लोग के किरियो धरावल गइल. ई लोग हालही में भइल चुनाव जीत के आइल बा. विधान परिषद के उपसभापति सलीम परवेज के चुनाव हार गइला का चलते अब उपाध्यक्ष के चुनाव के अधिसूचना जारी हो गइल. काल्हु ले परचा दाखिल हो सकी आ अगर जरूरी भइल त पाँच अगस्त के चुनाव करा लीहल जाई..


text:
– ओ. पी. सिंह
लोकतन्त्र, डेमोक्रेसी, में लोक-लाज ना रहि जाव त ओकरा दैत्यतन्त्र, डेमॉनक्रेसी, बने में देर ना लागे. एहघरी देश के विरोधी गोलन के हरकत देखि के त इहे लागत बा कि अगर एहनी के वश चले त दैत्यतन्त्र हावी होखे में देर ना लागी. संजोग से अबहीं लोकतन्त्र अतना कमजोर नइखे पड़ल कि ओकरा पर दैत्यतन्त्र हावी हो जाव बाकिर एकरा ला जरुरी बा कि लोक सावधान रहो आ देश के विरोधी गोलन के लजवावत रहो.
बहुत दिन से बतकुच्चन करे के मौका नइखे मिलल काहे कि जवना अखबार ला बतकुच्चन लिखत रहीं ऊ हमरा से कहलसि कि कवनो एकही अखबार चुन लीं. दुनु अखबार में लिखब त एहिजा छपल संभव ना हो जाई. हम ओही समय कह दिहनी कि चलीं आजु से रउरा ला लिखल बंद. काहे कि दिक्कत रउरा ला बा, हमरा ला ना. रउरा सभे जे बतकुच्चन पढ़ले होखब त ओकरा शैली में आ एह बतंगड़ के शैली में बहुते फरक लउकत होखी. बतकुच्चन में हमार जोर भाषा पर रहत रहुवे जबकि बतंगड़ के धेयान समाज आ राजनीति पर गड़ल रहेला. बाकिर आजु के बतंगड़ के भूमिका बनावेला थोड़िका बचकुच्चनो कइल जरुरी लागत बा.
देश के राजनीतिक हालात में सोशल मीडिया तरह तरह के मुहावरा आ नाम उछालत रहेला. केहू केहु के पप्पू कह के बोलावेला त पप्पू के गोल दोसरा गोल के नेता के फेंकू नाम दे देला. आजु हम एगो नया नाम उछालल चाहत बानि लहकउवा. फेंकू फेंकेला. तरह तरह के जुमला. बाकिर एह फेंकला से ना त देश के नुकसान होला, ना समाज के. उलुटे ई फेंकलका देश के उत्साह बढ़ावे के, ओकरा मन में एगो नया आस जगावे के काम करेला. एह तरह से देखीं-सोचीं त फेंकू होखल कवनो खराब बाति ना होखे. बहुते लोग अपना बेटा के दुलार में पप्पू नाम दे देला. बाकिर एह घरी जइसे एक गोल दोसरा गोल के समर्थकन के भक्त नाम दे के भक्त शब्द के इस्तेमाल एक तरह से गाली का रूप में करेला, ओही तरह अब केहु के पप्पू कहल ओकरा का गरियवला रिगवला जइसन हो गइल बा.
ई त रहल फेंकू आ पप्पू के बाति. अब आवल जाव लहकउवा पर. हमरा हिसाब से ई नाम दू गो नेता पर शोभ सकेला. एगो त पप्पू महान आ दोसरका पलटूमास्टर. पप्पू के जब आपन भविष्य अन्हार लउकत बा त ऊ लहकउवा झूठ बोले पर आ गइल बाड़ें. हालही में एकर नमूना देखे के मिलल जब ऊ अपना भाषण में खुलेआम झूठ बोलत कहलन कि अदालत एससी एसटी एक्ट के खतम कर दिहलसि बाकिर मौदी सरकार चुप्पी सधले बिया. ई बाति बोलला का पाछा पप्पू के मनसा इहे रहुवे कि एससी एसटी वालन के लहका के देश में आगि लगा दीहल जाव. उनुका देश के जरला के फिकिर ना भइल. ऊ त हर हात में चाहत बाड़न कि हिन्दुवन के एका टूटो आ सरकार के गद्दी उनुका चूतड़ तर चलि आवो, उनुका इहो बढ़िया से मालूम बा कि ऊ अपने नइखन बइठे वाला, इहे बहुत होखी के जे बइठो से उनुका काबू में रहो.
पलटू मास्टर चाराचोर से दिमाग ले के जवन राशन घोटाला कइले बाड़न ओकरा आँच से अब उनुका डर लागे लागल बा. जेल जाए का डर से पिछला दिने ई जहें तहें आपन थूकल खोज खोज के चाटत गइलन बाकिर राशन चार वाला तमगा अब उनुका पर अइसन सटे जा रहल बा जइसे चाराचोर पर चारा चोर के तमगा सटि गइल बा. एही फिकिरे ऊ अपना एगो मुसलमान विधायक से अइसन विधेयक पेश करवा दिहलें जवना से समाज के लहके के पूरा उमेद रहल. हिन्दू बहुतायत वाला एह देश में हिन्दूवन पर चोट करेला कईएक मोर्चा एके साथ खोल दीहल गइल बा. एक तरफ त हिन्दुवन के तरह तरह के जाति में बाँटे के कोशिश कइल जा रहल बा त दोसरा तरफ हिन्दू के हर परम्परा के मेटावे के साजिश रचात बा. तजिया के जुलूस से देश के विरोधियन के कवनो दिक्कत ना होखे बाकिर महाबीरी झंडा आ रामनवमी के जुलूस रोके के हर संभव कोशिश हो रहल बा.
अब ई हिन्दू समाज पर बा कि ऊ समुझो कि ओकरा खिलाफ कतना बड़ साजिश रचात बा आ एह लहकउवा नेतवन से सम्हरि के रहला के जरुरत बा.भईया के हरा दीहल लोग त दिदिया तोहरा कामे ना अइहें. हँ लाश जरावल छोड़वा के गड़वावल जरुर शुरु हो जाई.


text:
दही के दलदल, मक्खन के पहाड़ ।
मच्छड़ ने मारी लात, टूट गया सहर गुजरात ।।
बात है सो मीठी, कथा है सो झूठी ।
कहनेवाला झूठा, सुननेवाला सच्चा ।।
एक गाँव में चार गो इयार हलन । चारो इयार नोकरी करे चललन । जाइत-जाइत कुछ दूर गेलन तऽ एगो कुआँ मिलल । ओहईं पर एगो पेड़ हल । ओकरे तर चारो इयार जाके बइठलन । ओहे कुआँ पर एगो पनिहारिन पानी भरे आयल हल तो एगो इयार उठ के कुआँ पर गेलन आउ कहलन क "ए बहिन, हमरा पानी पिया दऽ ।" पनिहारिन पूछलक कि "तूँ कउन हऽ ?" तऽ ऊ बतवलन कि "हम पहलवान ही ।" पनिहारिन कहलक कि "तूँ कउन पहलवान हऽ ?" दुनियाँ में दूए गो पहलवान हे - एकर मरम बताय दऽ तो हम पानी पिलायम ।" तऽ ऊ कहलक कि एकर मरम हम जानवे नऽ करऽ ही । तऽ कुआँ पर से ऊ पिआसे चल अयलन । तीनो इयार पूछलन कि काहे बिना पानी पीले घूम गेलऽ । तऽ ऊ उहाँ के सब बात कह सुनौलन । तऽ दोसर इयार कुआँ पर गेलन । ऊ पानी पीये ला पनिहारिन से माँगलन तो ऊ कहलकइ कि तूँ कउन हऽ ? ऊ कहलन कि हम रहगीर ही । पनिहारिन कहलक कि "दुनियाँ में दूए गो रहगीर हे । तू ओकरा में कउन हऽ ? एकर मरम बतइवऽ तो पानी पिलायम नऽ तो नऽ पिलायम ।" ऊ कहलक कि एकर मरम हम जानवे नऽ करऽ ही । ओहू कुआँ पर से इयारन के पास आन के सब कथा सुनौलन । तब तेसरका इयार कहलन कि "हटऽ-हटऽ, तोहनी सब नऽ बतलयलें, तो हम जाके बता देम ।" ऊ भी कुआँ पर गेलन आउ पानी पीये ला माँगलन । पनिहारिन कहलक कि "तूँ कउन हऽ कि तोरा पानी पिला दियो ?" ऊ कहलक कि "हम गरीब ही ।" पनिहारिन कहलक कि "दुनियाँ में दूए गो गरीब हे । तूँ ओकरा में से कउन गरीब हऽ ? बता दऽ तो पानी पिला देबवऽ नऽ तो नऽ ।" ओहू हुआँ से पिआसे चल आयल । तब चउथा इयार भी कुआँ पर गेल । ओकरो से पनिहारिन पूछलक कि तूँ कउन हऽ ? ऊ कहलक कि "हम बुरबक ही ।" पनिहारिन कहलक कि "दुनियाँ में दूए गो बुरबक हे । तूँ ओकरा में कउन बुरबक हऽ ? एकर मरम बतावऽ तो पानी पिलबवऽ नऽ तो नऽ ।" ओहू कहलक कि हम एकर मरम न जानऽ ही । पनिहारिन पानी भर के अपन घरे चल गेल ।
************ Entry Incomplete ************


text:
सोनिया के भोज में मंगल का दिने जुटीहें विपक्षी नेता
नयी दिल्ली, 12 मार्च (वार्ता). कांग्रेस के अध्यक्षा रहल आ संयुक्त प्रगतिशील गठबंधन के प्रमुख सोनिया गांधी काल्हु मंगल का दिने दिल्ली में विपक्षी गोलन के नेता लोग ला रात्रि भोज दे रहल बाड़ी. एह भोज का बहाने मौदी आ भाजपा विरोधी दोलन के एकजुत करावे के कोशिश करीहें सोनिया.
बतावल जात बा कि एह भोत में यूपीए में रहल सगरी गोल के नेवता भेजल गइल बा. हो सकेला कि तेलुगु देशमो के नेवता भेजाव. ओने इहो सुना में आवत बा कि ममता बनर्जी एह भोज में शआमिल होखे ना अइहें बाकिर अपना गोल के दू गो नेता लोग के भेजीहें.
द्रविड मुन्नेत्र कषगम के नेता एम के स्टालिनो के नेवता भेजाइल बा बाकिर उहो नइखन आवत. उनुको तरफ से उनुका गोल के राज्यसभा सांसद कनिमोझी शामिल होखीहें. राष्ट्रीय जनता दल के नेता तेजस्वी यादव भोज में शामिल रहीहें. नेवता बिहार के मुख्यमंत्री रहल जीतन राम मांझीओ के भेजल गइल बा जे हालही में राजग छोड़ के राजद गठबन्हन में शामिल भइल बाड़ें.


text:
गीतकार अशोक सिंहा आज सिनेमा भोजपुरी में हर जगह काम करत बाड़े त एकरा पाछा इनकर लगन, मेहनत, आ व्यवहारे बा. बतावेलें कि बहुते लड़ाई लड़ले. भूखे पियासे पैदल चल के लोग से काम माँगे जात रहसु. केहू काम दे देव त केहू मजाक उड़ा देव तबो चेहरा पर कवनो शिकन ना आवे देत रहलें. मन में बस एगो सपना रहल कि इनको के लोग बाग जाने पहिचाने. लोग जाने लागल इनका काम के, आ कामे का चलते लोग इनकर इज्जत करे लागल त बहुते खूश बाड़न अशोक सिन्हा. कहेलें कि बहुते खुशी के बात बा कि भोजपुरी भाषा, भोजपुरी समाज इनका ला मुंबई में जिए खाए के सहारा बन गइल. गर्व करेलें कि भोजपुरी हर दिन आगा बढ़त बिया. भोजपुरी अलबम से लाखों लोग के रोजी रोटी चलत बा.
बाकिर अशोक सिंहा अबहीं थिराइल नइखन. कहेलें कि अबहीं त पचासो सीढ़ी पार नइखन कइले जबकि टारगेट सौ गो सीढ़ी पार करे के बा. बस लोग के प्यार मिलत रहो हम त लागले बानी, कहेलें अशोक सिंहा जिनकर लिखल गीत फिलिम पंचायत गरदा, दुल्हिन हमार, सइया रंगदार, रंग द प्यार के रंग में, बलमा बिहार वाला, डर, मैदाने जंग वगैरह फिलिमन में आवत बा. कुछ अलबमो पर काम लागल बा आ जल्दिए सुने के मिली.
(संजय भूषण पटियाला)


text:
बिआह-समंध बड़ी टुनकाह चीझ ह जी! सुरुए से सइ-सइ बीपत। कबो नाइ मँझधार में नापता हो जाला त कबो कचारे में मरा जाला। ते प कुश काका जइसन करजिब्हा अदिमी गाँव में रहस त सरबनासे बूझीं। असहूँ कहल जाला कि जेकर खेत में कुशिआरी निपज जाय ओहि गिरहस्त के सात पुहुत तक अन्न के दरसन ना करि पइहें। नीसन शहतीर अस गाँव में लागल घुन रहे ककवा, जवन तरे-तरे पूरे गाँव के रेसा-रेसा भुरकुस क दिहले रहे। बतकटी, पिनुकाही, गरपराही, कुभाखन, चुगलर्इ, र्इ सभ अइसन ऐगुन-गिरोह रहीसँ जवन उनुका में…Read More
Category: लघुकथा
भुनेसर भाई के ठेकुआ
जिउतिया आवे से महिना भर पहिले से ठेकुआ के नाम जपत बाड़े भुनेसर भाई. काल जिउतिया त बित गईल लेकिन सोमेशर भौजाई एके ठेकुआ माने कि खाली ओठंधन से ही भेंट होखे देले बाड़ी भुनेसर भाई के. बाकी ढ़ेरे मनी ठेकुआ बना के सिकहर पर धर देले बाड़ी कि भोरे जेतना मन करी, खा लेम. भुनेसर भाई के रात कटले नईखे कटात कि कब भोर होखे आ ठेकुआ के भोज कईल जाव. उ आँख खोलत बाड़े तबो भा बंद करत बाड़े तबो आँखीं के सामने ठेकुए लउकत बा. हमरा लागत…Read More
बबुआ ला पिचकारी
रंग-बिरंग अबीर-गुलाल के दुकान लाईन से सजल रहे। लोग आपन लाईकन ला पिचकारी रंग के खरीदारी करत रहे। उहे बजार में एगो दस साल के छोट लाईका पीठ पर कबाड़ के बोरी टांगले दुकान सन के सामने से कई बार गुज़र चुकल रहे। कबाड़ बीनल त ओकर एगो बहाना रहे ऊ त मासूम आपन ललचाई नजर से पिचकारी और रंग-अबीर-गुलाल के देखत आवत जात रहे। मुंशी काका भी आपन दुकान पर बईठ के ई लाईका के देखात रले। अंत मे मुंशी काका से रहल ना गईल त ऊ पूछ बाईठले-…Read More
बोरसी
घर में नाया सामान के अइला पर पुरनका के पूछ घट जाला कबो कबो त खतमें हो जाला , कमो बेस घर परिवार आ हितइयो के ईहे हाल होला जइसे जीजा के अइला पर फूफा के पूछ कम हो जाला, बेटी के होते बहिन के पूछ घट जाला ,नात नतकुर के होते आजा आजी पर फोकस कम हो जाला । ठीक अइसहीं अनदेखी क सिकार बेचारी ‘बोरसी’ देवी भी भइल बाड़ी। हीटर आ ब्लोवर के अइला से बोरसी देवी घर से बहरे क दीहल गइली, एकाध जनी बचल बाड़ी त…Read More
“माई माईए होखेले
“माई माईए होखेले , केतनहुं बड़ हो जा , कुछु क ल , भले जग काहे ना जीत ल लेकिन ओकर नज़र में तू बच्चा ही रहब, ओकर फिकर करे के आदत कबहुं ना जाला” :- रमेश इ सब बात सोचत-सोचत तेज़ी से घर के तरफ बढ़लन । रात के नौ बजत रहे आ उ अभी ले शहर में ही कवनो काम में उलझल रहलन । माई के फोन आइल रहे कहत रहली “आव घरे हम तोहार उपाय लगावतानी , तू नू साफा बिगड़ गईल बाड़ । भला हेतना रात…Read More
कोठेवालियाँ
रानी के बियाह क बड़ा.शोर ह बरात बलिया से आयील ह,दश दिन पहिलवै से टेंट तम्बू लगै शूरू हो गयल ,अरे होहि के चाहि आखिर तहसीलदार साहब क पहिली बेटी बिहल जात बा,दुआरे क रौनक त देखतै बनत बा।तहसीलदार साहब खूदै हर चीज क निगरानी करत हउए।खूटा गाड़े बदे बास चाहत ह ,उदया लगत बा किआज कुल बसवरिय काट घली,इ उदया सुसुरा तहसीलदार के देखैला चार पोरसा ऊपर चढ़ जाला।अउर आज त रमेशो (तहसीलदार क भाय)आवैके हउए।रमेश बहुत दिलदार मनयी हउए ,ओनके बारे मे का-का बतावै…जब उ पढ़ै जा ओनकर…Read More
पियSकड़वा यार
हमार गाँव के तीन यार रले। सुखन मियाँ, रुबिन मियाँ , साधु पासवान। तीनो मे बहुत दोस्ती रहे। तीनो एके साथ ईटा पाथे चेमनी पर जा सन और एके साथे ईटा पाथ के चेमनी के पथेरी से वापस आवसन। अगर कवनों दोस्त के ईटा पाथे मे देरी हो जाए तS तीनो एक दुसरा के मदद कके जल्दी जल्दी एके साथे ईटा पाथ के चट्टी पर पहुँचत रले सन। जब तीनो यार चट्टी से वापस पैदल आवसन तS केहु माई के लाल ना रहे जे ऐ ई तीनो से बतीया लेव।…Read More
प्यार, परिवार, बोझ
देख सतीश तोरा के समझा दे तानी ते आज के बाद हमारा और हमारा मोहब्बत के बारे मे कुछ भी कहलीस तS हमारा से बुरा केहु ना होई। ई तेवर सोनु के देख के तS अजबे महसूस भईल हमनी सब मित्र सन के। ई बात तब के हS जब हम, मनीष, अमरजीत, इरसाद, दीपक, बिजेन्दर सब मित्र कालेज के प्रांगन मे बईठ के हँसी मजाक करत रनी सन। सतीस सोनु के गर्लफेंड के बारे मे मजाक कS देले रहे। ई बात पर सोनु सतीस से दु-तीन हफ्ता तक बात ना…Read More
अपनो हँसी
एगो गाँव में एगो बहुते पहुंचल साधु महाराज जी पधरलन । गाँव के सब लोग उनकरा के आपन आपन दुखरा सुनाए खातिन पहुंच गइल । कोई कहे बाबा जी हमर बेटवा के अइसने आशीर्वाद दिहि की हमार बेटा के सरकारी नौकरी लाग जाए ! कोई कहे महात्मा जी अइसन हमारा के आशीर्वाद दी ही की हमर घर में खाली पोता के ही किलकारी गूंजे । एगो बड़ी कमजोर बिमारी आह आदमी बाबा जी के पास आपन दुःखरा लेकर आइल कि बाबा जी हम त संयमित जीवन बितावइला फिरो रोगिए बानी…Read More
अबही समय लगी
आजकल रोग अउर बेमारी क आफर चलत बा एगो प दू फीरी लगत बा । सुगर देखावै जा थाईराइड भी निकलिए जाई । ब्लडप्रेसर भी बढ़ल रहेला इहो बिकास क राह धईलs । समझ मे ना आवत बा ई शरीरी क का गत लिखल बा । जबकि हमने दरसन क बात ढेर कइल जाला , बतियावत मे त वैसहु कोई ना पायी लेकिन इ सच बा रोजै जीयै क मनसा बढ़त जाले । अस्पताल पहुँच के देखा त सगरी दुनिया बेमार ह। हमहूँ सोचली कि आज डाक्टर के तनि देखा…Read More


text:
भोजपुरी सुपरस्टार पवन सिंह के पिछला शुक का दिने रिलीज फिलिम ‘प्यार मोहब्बत जिंदाबाद’ के सगरी बिहार में बंपर ओपनिंग मिलल बा.
पटना के वीणा, आरा के मोहन, बक्सर के दुर्गा, मोतिहारी के पायल, आ छपरा के शिल्पी समेत पचासो से अधिका सिनेमाघर में एकरा शानदार ओपनिंग मिलल बा.
एह फिलिम में पवन सिंह के नायिका बाड़ी पाखी हेगड़े. निर्देशन विनय बिहारी के ह. फिलिम के कहानी में एगो सवर्ण लड़िका आ दलित लड़िकी के प्रेम आ एह चलते उठे वाला बवण्डर देखावल गइल बा.
फिलिम के गाना त पहिलही से सुपरहिट बाड़ी स आ लोग पवन के अदाकारी आ एक्शन सीन्स के सराहत अघात नइखे..
(प्रशांत-निशांत)


text:
शूटिंग क दौरान जबो मौका मिलेला डांसिंग क्वीन सीमा सिंह मंदिर गइल ना भुलाली आ लिज्जत खाना उनुका बहुते भावेला. पिछला दिने जौनपुर में असलम शेख निर्देशित फिल्म ‘रखवाला’ के शूटिंग करे गइली त लवटान में बनारस के बाबा विश्वना् के दर्शन पूजन करे चल गइली. साथही गंगा दर्शन कइली आ मंदिर के बाहर निकलली त कचौड़ी खाए एगो होटल में बइठ गइली आ कतना जलेबी कचौड़ी खा गइली खुद उनुको याद नइखे.
सीमा सिंह मां अन्नपूर्णा के दर्शन कइली आ उनुको से मन्नत मँगली. इलाहाबाद के सीमा सिंह हमेशा से बनारस के बाबा विश्वनाथ के दर्शन करे के तमन्ना रखले रही. कहली कि जब मौका मिलल त भागत चल अइली.
(शशिकांत सिंह रंजन सिन्हा के रपट)


text:
सुतार बइठला के बात ह. बइठ जाव त सब काम देखते देखत पूरा हो जाव आ ना बइठे त बरीसन ले इंतजार करत रह जाईं. सुतार आ सुजोग. बढ़िया तार आ बढ़िया योग. बाकिर सुजोग से अलगा होला संजोग. सुजोग बइठावल जाले आ संजोग खुद बखुद आ के बइठ जाला. रचनाकारन के अकसरहाँ एह सुतार बइठावे का फेर में सुजोग बइठावे में लागत रहे के पड़ेला. मन में बात घुमरियात रहेला आ ओकरा के कागज प उतारे के सुतार खोजात रहेला. कई बेर सुजोग बइठा के काम चल जाला त कबो संजोग अतना तेज रहेला कि बात बन जाला.
अब देखीं ना, देश के पीएम बने के सपना देखे वाला नेता के सुतार ना जुटत रहे कि बिहार आ पावसु. आ जब सुतार बन गइल त अइलन आ अपना मीता के थई थई करा दीहले. उ त थई थई करा के रह गइले बाकिर कुछ अनेरिया बिहार सरकार के थू थू करा दीहले. अब हमरा नइखे लागत कि थई थई आ थू थू का फेर में पड़ी. थई थई केहू के चिंदी उड़ावल होला जबकि थू थू ओकरा के बइज्जत कइल. बात सुतारे तक रहे त हमरा ला नीक रही. त ओह अनेरियन के सुतार बइठल आ बिलाई भागे सिकहर टूटल. बड़हन भीड़ भगावे के योजना बनल. बाकिर एहीजा संजोग ठीक रहल आ ओहनी के मकसद पूरा ना हो पावल. सोचले रहल स कि या त बम फटला का बाद मीटिंग रद्द क दीहल जाई ना त भगदड़ का फेर में सैकड़ो लोग के जान ले लीहल जाई. सरकार मीटिंग के भगवान भरोसे छोड़िए दिहले रहुवे से ओकनी के काम आसान हो गइल रहे.
बाकिर कहल जाला नू कि मारे वाला से बचावे वाला अधिका बरियार होला. त बड़हन हादसा होखे से बाच गइल.
एह समय एगो बड़हन दुविधो बन गइल रहे. नेता लोग अहजह में पड़ गइल कि का कइल जाव. मीटिग चलत रहे कि रोक दीहल जाव. हालत ओह कहावत वाला बन गइल रहे कि भई गति साँप छूछून्दर के री, उगलत आन्हर निगलत कोढ़ी. फैसला भइल कि मीटिंग तय कार्यक्रम का हिसाब से चलत रहे. एह तरह आगे के भीड़ के पते ना चलल कि पीछे का होखत बा. बम फाटत रहल आ मीटिंग बदस्तूर चलत रहल. भगदड़ होखे से बाँच गइल. बाकिर विरोध करे वाला एहू में दोष खोजे लगलन कि जब बम फाटल पहिलही शुरू हो गइल रहे त मीटिंग काहे चालू राखल गइल. एह लोग के अफसोस लागल कि मीटिंग बिगाड़े के अतना बढ़िया मौका हाथ से निकल गइल.
बाकिर तनी सोचीं कि वास्तव में कतना दुविधा के बात रहल. एक तरफ मीटिंग में जमल भीड़ के बम के जानकारी दिहला का बाद भगदड़ मचे के पूरा अनेसा रहल त दोसरा तरफ एह बात के कि हो सकेला कि कुछ बम भीड़ का बीचो में फाटे. एहिजा ई होइओ सकत रहल आ नाहियो हो सकत रहे बाकिर बतवला पर त भगदड़ मचल तय रहे.
अब केहू कतनो बतकुच्चन क लेव एह बात प बाकिर हमरा याद नइखे कि कबो अइसन भइल होखो जब बम फटला का बादो भीड़ अपना नेता के सुने जमल रह गइल होखे आ नेता बम के अनेसा का बीच मंच प आवे के हिम्मत देखवले होखे. एहिजा हिम्मत आ जिम्मेदारी के लाजवाब नमूना देखे के मिलल. जतना सहज भाव से आखिर में भीड़ के इत्मीनान से निकले के सलाह दीहल गइल ऊ साधुवाद लायक रहल. आ हम बतकुच्चन के परंपरा तूड़त आजु ई सब लिख दिहनी.


text:
भोजपुरी के सुपरहिट निर्देशक असलम शेख अब एगो महान पारिवारिक संगीतमय भोजपुरी फिलिम ‘संसार’ लेके आवत बाड़ें. एस. आर. 39 फिल्म्स आ कृष्णदीप इंटरटेनमेंट के बैनर में एकर निर्माता हउवें शंकर रोहरा आ माया यादव.
मुख्य कलाकारन में सुपरस्टार खेसारीलाल यादव, अंजना सिंह, माया यादव, ब्रजेश त्रिपाठी, समर्थ चतुर्वेदी, जूबेर खान, रितु पाण्डेय, आशा तिवारी, अक्षिता शेट्टी, सोम भूषण, का साथे एगो बहुते खास भूमिका में बाड़ें भोजपुरिया महानायक कुणाल सिंह. मिस जम्मू अनारा गुप्ता आ प्रिया शर्मा पर एगो स्पेशल गीत फिलिमावल गइल बा.
‘संसार’ एगो फैमिली ड्रामा ह जवना में एगो परिवार के कहानी देखावल गइल बा. गीतकार हउवें प्यारेलाल यादव, महेश परदेशी, कृष्णा बेदर्दी, आ पवन पाण्डेय. मधुर संगीत अविनाश झा ‘घुंघरू’ दिहले बाड़े. कथा-पटकथा लेखक असलम शेख, संवाद मनोज कुशवाहा, नृत्य पप्पु खन्ना आ कार्यकारी निर्माता अविनाश रोहड़ा.
फिलिम एही महीना रिलीज होखे वाली बा.
(प्रशांत निशांत)


text:
पिछला दिने पटना में भइल बिहार भोजपुरी अकादमी के अंतर्राष्ट्रीय भोजपुरी महोत्सव में भोजपुरी भाषा के बढ़ावा देबे ला भोजपुरी मेगास्टार मनोज तिवारी के सम्मानित कइल गइल. मनोज तिवारी के सम्मान दिहलन बिहार के राज्यपाल डी.वाई. पाटिल जे एह कार्यक्रम के उद्घाटन कइलन.
एह अवसर पर इकइस लोग के सम्मानित कइल गइल जवना में विदेशो के भोजपुरिया लोग शामिल रहल. कार्यक्रम में शामिल होखे मॉरीशस, इंग्लैण्ड, ओमान, नेपाल, सिंगापुर आ आस्ट्रेलियो से प्रतिनिधि आइल रहलें.
एह समारोह में मनोज तिवारी जब आइल लोगन के ठेठ भोजपुरी में प्रणाम करत कहलन कि गोड़ लाग तानी त देश विदेश से आइल तमाम भोजपुरिया लोग ढेर देर ले ताली बजावल. एह कार्यक्रम में मनोज तिवारी मारीशस से आइल मशहूर गायिका होसिला देवी रिसोल संगे सांस्कृतिक संगम बहवलवें आ अपना मधुर कंठ से स्वर के गंगा बहा दिहलें. कहलन कि एह अंतर्राष्ट्रीय भोजपुरी महोत्सव से उनुका जइसन भोजपुरियन के जोड़ल वाकई उनुका लाग गर्व के बात बा.
(शशिकांत सिंह, रंजन सिन्हा)


text:
‘मुसद्दी लाल’ आ ‘खिचड़ी’ शो के बड़का परदा पर फिलिम बन के अइला का बाद अब महुआ टीवी के चर्चित धारावाहिक ‘गंगा जमुना’ के बड़का परदा पर ले आवे के विचार सामने आइल बा. विचार दिहले बाड़े एह शो के दर्शक आ सोच में पड़ल बाड़े एकर निर्माता महेश पांडे जिनकर कंपनी एह टेलीविजन धारावाहिक के बनवले रहुवे.
‘गंगा जमुना’ कवनो सास-बहू के कहानी ना हो के दू गो सखियन के कहानी बा. दुनु के जनम अलग अलग परिवार में भइल रहुवे बाकिर दुनु के जान एक दोसरे में बसत रहुवे. दुनु सहेली अलग अलग सुभाव के बाड़ी सँ, गंगा रामभक्त हई त जमुना भगवान कृष्ण का तरह चंचल.
महेश पांडे अबले तीन गो भोजपुरी फिलिम, ‘घर दुआर’, ‘हम बाल ब्रम्हचारी तू कन्या कुंआरी’ आ ‘गब्बर सिंह’ के निर्देशित कर चुकल बाड़ें.
(शशिकांत सिंह, रंजन सिन्हा)


text:
रवि किशन, संगीता तिवारी व अवधेश मिश्रा अभिनीत भोजपुरी फिल्म धुरंधर – द शूटर बिहार में सफलता के बाद अब मुंबई में धूम मचा रही है। इसी शुक्रवार रिलीज़ हुई इस फिल्म को जबरदस्त शुरुवात मिली है। साईं चलचित्र इंटरटेनमेंट के बैनर तले निर्मित इस फिल्म की निर्मात्री है रुक्मिणी तिवारी जबकि निर्देशन की कमान थामी है दीपक तिवारी ने धुरंधर – द शूटर में रवि किशन संगीता तिवारी और भोजपुरिया खलनायिकी के सिरमौर अवधेश मिश्रा के अलावा राजेश अवस्थी, प्रिया गमरे, ब्रजेश त्रिपाठी, बाल गोविन्द आदि मुख्य भूमिका में हैं। इसके अलावा तीन अलग अलग गानों पर संभावना सेठ, सीमा सिंह और सुनीता अपना जलवा बिखेरती नज़र आ रही हैं।
रवि किशन के अनुसार धुरंधर – द शूटर मुख्य रूप से छात्र राजनीति पर आधारित फिल्म है जिसमे वो एक अपराधिक प्रवृति के नेता अवधेश मिश्रा के करीबी की भूमिका में हैं। इसके अलावा फिल्म में उनके अलग अलग कई शेड्स हैं। रवि किशन के साथ ही ए बलम परदेसी से अपने फिल्मी कैरियर की शुरुवात करने वाली संगीता तिवारी फिल्म में शिवानी दिक्षित नाम की छात्रा की भूमिका में हैं जो एक बाहुबली के खिलाफ चुनाव लडती है भोजपुरिया खलनायिकी के सिरमौर अवधेश मिश्रा ने अपने किरदार के बारे में बताया की फिल्म में वो बाहुबली दया शंकर मांझी के किरदार में हैं, फिल्म के गीतकार संजय कबीर, जीतू यादव व एस . कुमार हैं जबकि संगीत गुनवंत सेन का है। फिल्म की कथा व संवाद सभा वर्मा के हैं जबकि पटकथा गुनवंत सेन का है।


text:
शैव मत
शैव मत, शैव पंथ भा शैव संप्रदाय हिंदू धर्म के एगो प्रमुख शाखा हवे। एह मत के माने वाला लोग शिव के सभसे बड़ देवता या फिर साक्षात ब्रह्म के स्वरुप माने ला। एह मत के माने वाला लोग के शैव कहल जाला। हिंदू धर्म के बाकी परंपरा सभ नियर, शैव परंपरा के भी कई शाखा-उपशाखा मौजूद बाड़ी जेह में शैव सिद्धांत रुपी द्वैतवादी धार्मिक बिचार से ले के योग से परभावित एकात्मवादी परंपरा ले मौजूद बा। एह संप्रदाय के परभाव क्षेत्र भी पूरा भारत में बिस्तार लिहले बा आ काश्मीर से ले के सुदूर दक्खिन भारत ले एह मत के चलन बाटे। शैव मत के माने वाला लोग वेद आ आगम ग्रंथ सभ के धर्मशास्त्र के प्रमुख स्रोत के रूप में अंकार करे ला।
शैव मत के मूल, दुसरी सदी ईसा पूर्ब के आसपास के समय के प्राचीन वैदिक परंपरा में देखल जाले, जहाँ रुद्र रुपी वैदिक देवता के पूजा के वर्णन मिले ला। प्राचीन ग्रंथ श्वेताश्वेतरउपनिषद में, जेकर काल पहिली सहस्राब्दी ईसा पूर्व मानल जाला, रुद्र, शिव आ माहेश्वर के जिकिर मिले ला। हालाँकि, एह ग्रंथ के शैव मत के ग्रंथ माने में बिबाद बाटे। ईसा के बाद के सुरुआती दौर में पाशुपत शैव मत के चलन साफ तौर पर देखे के मिले ला आ ई पहिला शैव मत हवे जेकरे अलग परंपरा के रूप में स्थापित होखे के परमान मिले ला। भक्तिवादी आ एकात्मवादी शैव मत सभ के चलन पहिलिये सहस्राब्दी ईसवी से चलनसार भ गइल रहे आ बाद में कई बेर कई हिंदू राजघराना सभ के धर्म के रूप में अस्थान पवलस। एकरे बाद एह मत के चलन दक्खिन-पूर्ब एशिया ले चहुँपल आ बौद्ध धरम के साथे-साथ एह मत के चलन भी इंडोनेशिया, वियतनाम आ कंबोडिया नियर देसन में बिकसित भइल आ एह देसन में हजारन गो शिव मंदिर अस्थापित कइल गइलें। वर्तमान जुग में शैव संप्रदाय हिंदू धर्म क एक ठो प्रमुख भाग बाटे।
शैव संप्रदाय के माने वाला लोग के अनुसार शिव एह सृष्टि के रचयिता, पालनहार आ बिनासक हवें; या फिर खुद आत्मन हवें जे हर जीव में बास करे ला; या फिर ब्रह्म के स्वरुप हवें। एह मत के शाक्त मत से भी काफी जुड़ाव हवे आ बहुत सारा शैव लोग सम्मिलित रूप से शिव-शक्ति के पूजा आराधना करे ला। मूल हिंदू परंपरा नियर, ई शाखा भी संत-साधू के जीवन बितावे, योग के महत्व देवे आ अपना भीतर मौजूद शिव के तलाश करे के शिक्षा देला आ ई हिंदू धर्म के सभसे बड़हन समुदाय सभ में से एक के रूप में भी स्थापित बाटे।


text:
नगर पालिका फर्रुखाबाद में किस वार्ड से कौन बना सभासद
Comments Off on नगर पालिका फर्रुखाबाद में किस वार्ड से कौन बना सभासद
फर्रुखाबाद: नगर पालिका फर्रुखाबाद में सभी 42 वार्डो में नये सभासद जनता को मिल गये| अम जनता को इनसे विकास की उम्मीद जागी| जिसमे कुछ पहली बार बने तो कुछ पर दूसरी बार जनता ने भरोसा दिखाया |
वार्ड 1 से अम्बेडकर नगर सोनेलाल उर्फ़ सुनील, वार्ड 2 विवेकानंद नगर रीता देवी, वार्ड 3 रविदास नगर विनीता, वार्ड चार नानक नगर सुरेन्द्र कुमार, वार्ड 5 दीनदयाल नगर धमेंन्द्र सिंह, वार्ड 6 रामनगर श्याम सुन्दर, वार्ड 7 लक्ष्मी नगर मुबीन अंसारी, वार्ड 8 अहिल्ला नगर आशा, वार्ड कृष्णा नगर संजय यादव, वार्ड 10 लोहिया नगर से नीलू देवी, वार्ड 11 महादेवी वर्मा नगर अनुभव, वार्ड 12 तुलसी नगर से नजमा बेगम, वार्ड 13 मुंशी प्रेम चन्द्र नगर निर्मला देवी, वार्ड 14 लक्ष्मण नगर शंत कुमार, वार्ड 15 निराला नगर से विकास, वार्ड 16 पटेल नगर से विश्वनाथ, वार्ड 17 शिवाजी नगर अनबर खां, वार्ड 18 काशीराम नगर रावेश कुमार, वार्ड 19 बजरंग नगर से आशीष कुमार, वार्ड 20 अब्दुल अमीद नगर सफदर जंहा, वार्ड 21 श्यामनगर रोहित नन्दन, वार्ड 22 गोबिंद नगर से सुबोध कुमार सभासद बने|
वार्ड 23 विस्मिल नगर सहायार, वार्ड 24 आजाद नगर से निसार, वार्ड 25 गंगानगर से अभिषेक, वार्ड 26 दुर्गा नगर से रजनी सिंह वार्ड 27 महाराणा प्रताप नगर से मुन्नी बेगम, वार्ड 28 कबीर नगर कोहिनूर,वार्ड 29 ब्रह्मनगर विरमादेवी, वार्ड 30 परशुराम नगर ऋषि, वार्ड 31 असफाक उल्ला खां से असलम शेरखां,वार्ड 32 महावीर नगर से संजीव कुमार,वार्ड 33 चन्द्र गुप्ता नगर से रफी अंसारी, वार्ड 34 भगतसिंह नगर से अनिल कुमार, वार्ड 35 गुरुतेगबहादुर नगर से सीमा परबीन, वार्ड 36 अशोक नगर से सुमन शुक्ला, वार्ड 37 महादेव नगर से आलोक मिश्रा, वार्ड 38 बौद्धनगर से रेखा गुप्ता, वार्ड 39 चित्रगुप्त नगर से अर्चना, वार्ड 40 सुदामा नगर से अतुल शंकर दुबे,वार्ड 41 अबत्तीबाई नगर से मुनजरीन, वार्ड 42 बलराम नगर से प्रबल त्रिपाठी सभासद बने|


text:
सेनाध्यक्ष ऊ काम कर देखवलें जवन नेता आ राजनयिक ना कर पवलें
भारत के सेनाध्यक्ष जनरल विजय कुमार सिंह अपना नेपाल यात्रा में ओहिजा के राष्ट्रपति राम बरन यादव से अतना वादा करा लिहलन कि नेपाल अपना जमीन पर भारत विरोधी हरकत ना होखे दी. उनका के नेपाल के सेना के मानद जनरलो घोषित कर दिहल गइल. जनरल सिंह के यात्रा के ओहिजा के मीडियो में बढ़िया कवरेज मिलल बा. नेपाल खास कर के एह बाति खातिर खुश भइल कि सेनाध्यक्ष पद सम्हरला का साल भर का भितरे नेपाल यात्रा पर अइलें जबकि बाकी लोग अपना अवधि का अन्त में आवत रहे. भारत नेपाल में अपना रिटायर्ड सैनिकन खातिर विशेषज्ञ अस्पताल खोली आ ओह लोग के लड़िकन खातिर छात्रवृति में बढ़ोतरी करी. नेपाल में करीब सवा लाख रिटायर्ड भारतीय सैनिक बाड़े जे भारत के हमेशा समर्थन करेलें.


text:
भोजपुरी सिनेमा के सुपर स्टार आ लोकप्रिय गायक मनोज तिवारी पूरा दुनिया के भलही लूभा लेसु बाकिर अपने घर में अपने मेहरी के खूश ना राख पवले. मनोज तिवारी के पत्नी रानी तिवारी के हमेशा मनोज के विवाहेतर संबंध का बारे में अनेसा बनल रहल जवन पिछला बिग बॉस सीजन चार में अउरी गहिरा गइल. बिग बॉस के सीजन चार में मनोज तिवारी आ श्वेता तिवारी दुनु जने शामिल रहले आ दर्शकन के ओह दौरान एह बात के कुछ हवो मिलल रहे. बाद में कुछ दिन ले लागल कि मनोज तिवारी के पारिवारिक कलह खतम हो गइल बा बाकिर ई ढेर दिन ले ना चल पावल आ रानी तिवारी मनोज तिवारी से अलगा रहे लगली. पिछला दिने दुनु जने बांद्रा के पारिवारिक अदालत में नजर आइल रहे जहाँ ऊ लोग अपना तलाक के औपचारिकता पूरा करे आइल रहे. मनोज तिवारी के कहना बा कि ऊ उहे करत बाड़े जवन रानी के इच्छा बा. उनुकर पूरा कोशिश रहे कि परिवार बिखरे मत.
ओने श्वेता तिवारी के अपना पति राजा चौधरी से तलाक हो चुकल बा आ राजा चौधरी के हरकत से आजिज पुलिस उनुका के मुंबई से तड़ीपार करा दिहले बिया.
केहू नइखे जानत कि अब आगे का होखे वाला बा. एहिजा इस्तेमाल कइल फोटो एगो फिल्म के ह.
(स्रोत – समाचार माध्यम)


text:
बरसात होत बा। दिल्ली दिल खोल के त लखनऊ बड़-बड़ बोल बोल के चुनावी चाशनी
से पगल खैरात बांटत बा। लोग कहेलें नाम बदलला से का होला? काहें ना होला,
ना होइत त रानी लक्ष्मीबाई के नाम के वॉय-वॉय कर के समाजवादी पेंशन के
कांव-कांव ना होइत। आसमान में धुंध बा, लोक किकुरल बा लेकिन सियासत की
द्वंद्व में बहुत गरमी बा। येही गरमी में गोरखपुर की मानबेला में एक जने
गरज गइलें त दूसरका जने बरसे की तैयारी में हवें। जवना शिक्षामित्र लोग के
कई बार लखनऊ में लाठी सेवा भइल ओह लोग के अब बल्ले-बल्ले। बांट भइया, बांट
भइया खूब रसगुल्ले। कहीं इ सियासतबाजी ना हो जा। देश में घोषणा, अमल, अदालत
के चक्कर में बहुत मामिला पिसा के ठीक हो जालें। चुनावी मौसम देख के
राजनीतिक दल दिल खोल के दिलदारी देखवावत हवें। आस्तिन चढ़ावे वाला पप्पू
भइया के बोल तबसे बदल गइल जबसे मौनी बाबा उनके हरियर झंडी दे दिहलन। फैसला त
जनता की हाथ बा। मौनी-मैना की बोलले का होई? जवन लोग साठ साल में देश के
तरक्की ना करा सकल उ तीस दिन में दिल्ली की छोटकी सरकार से हिसाब लेत बा।
दिल्लीवालन के का कहल जा। जेके लोग अंगुठी के नगीना बुझत रहलें उ कइसे नाक
के पोंटा हो गइल? राजनीति के सफेद जरायम बुझत में जनता हमेशा ठगा जाति बा।
कभी ओकरा हाथे त कभी दूसरा की हाथे। जनता के सुनते के बा? अगर सुनत त डेढ़
सौ चिट्ठी लिखला की बाद भी सुनवाई ना भइला से नाराज लोग बुधवार की दिने
मौनी बाबा की विज्ञान भवन में आयोजित वक्फ विकास निगम की कार्यक्रम में
हंगामा ना करितन। झाड़ू से भ्रष्टाचार मिटावे के संकल्प करे वाला आम आदमी
अब चंदा के जानकारी दिहला में भी कतरा ता। आज मौनी आमवस्या ह। मुंह खोलला
की पहिले नहा लिहला के जरूरत बा। नहइला की दौरान मुंह से आवाज ना बहरिआई त
बहुत पुन्य होई। नहा-धो के तैयार हो जाई। मुंह खोलीं चाहें ना खोलीं। बोलीं
चाहें ना बोलीं लेकिन विचार के मंथन अंदर ही अंदर चले दीं। येही मंथन से
निकरल अमृत लोकतंत्र की जीवित रखी। देश में मोदी के लहर भले चलत होखे,
शंकराचार्य स्वरूपानंद की निगाह में मोदी हिंदुत्व खातिर बड़वर खतरा हवें।
येह पर रउरा सभे सोचीं। हम कुछ ना बोलब। आज मौनी आमवस्या ह।
- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 30 /1 /14 के अंक में प्रकाशित है.


text:
नेपाल के रास्ते होखत घुसपैठ सख्ती से रोकल जाए, भाजपा
गोरखपुर 07 नवम्बर (वार्ता) गोरक्षपीठ के उत्तराधिकारी आ भाजपा सांसद योगी आदित्यनाथ कहलन कि भारत नेपाल सीमा पर सुरक्षा व्यवस्था कड़ा होखे चाहीं काहे कि खुला सीमा का चलते आतंकवादी घुसपैठ के अनेसा हमेशा बनल रहेला.
योगी आदित्यनाथ नेपाल सीमा से भारत मे होखत पाकिस्तान परस्त आतंकवादियन के घुसपैठ पर दावा कइलन कि पिछला डेढ़ साल में तीन सौ से अधिका आतंकवादी नेपाल के रास्ते भारत मे घुसल बाड़े,
कहलन कि उत्तर प्रदेश, बिहार आ केन्द्र के सरकार अपना तुष्टीकरण के सोच का चलते आतंकवाद के बढ़ावे उकसावे में लागल बाड़ी स. केन्द्र में कांग्रेस नेतृत्व वाली यूपीए सरकार के अनदेखी का चलते नेपाल भारत विरोधी गतिविधियन के अड्डा बन गइल बा जहाँ से भारत का खिलाफ षडयंत्र होखत बा. नेपाल के माओवादियन के संबंध चीन आ नक्सलियन से जगजाहिर होखला का बावजूद केन्द्र सरकार ओहिजा के माओवादियन से सम्बन्ध बनावे खातिर बेचैन बिया.


text:
संसद के महत्ता खतम करे के अनुमति मत दिहल जाव : लालू
नई दिल्ली, 17 अगस्त (आईएएनएस). राजद अध्यक्ष लालू प्रसाद बुध का दिने सांसदन से कहलन कि केहू के संसद के महत्ता खतम करे के अनुमति ना मिले के चाहीं.
अन्ना हजारे के गिरफ्तारी का मसला पर संसद में चररचा का दौरान अपना जानल पहिचानल अन्दाज में लालू सांसदन के गोहार लगवलन कि कानून बनावे में संसद के सर्वोच्चता बरकरार राखल जाव. कहलन कि भ्रष्टाचार का खिलाफ कानून बनावे का मामिला में संसद के अबही कवनो गलती ना करे के चाहीं.
लालू कहलन, “लोग हमनी के सांसद चुनले बा. यदि हमनी का गलती कर देत बानी त संसद हमेशा ला बंद हो जाई आ अगिला पीढ़ी लोकतंत्र के खतम करे खातिर हमननिये के दोष दी.”
लालू कहलन, “यदि हमनी का विफल हो जातानी आ प्रभावी ढंग से आपन कामकाज नइखी करत त हमनी का आपन प्रासंगिकता गँवा देब जा. हमनी के संसद के नष्ट नइखे होखे देबे के. हमनी के संसद के सर्वोच्चता बरकरार राखे के पड़ी.”
कहलन कि सरकार के बनावल लोकपाल विधेयक फिलहाल संसद का स्थाई समिति का लगे बा. समिति का पहिलके बईठक में अन्ना हजारे के टीम के बोलावल गइल रहे आ अपना विधेयक के स्वरूप पेश करे के मौका दिहल गइल रहे आ सरकारी विधेयक पर ओह लोग के राय मांगल गइल रहे.
(इंडो-एशियन न्यूज सर्विस)


text:
सलमान खान के फिल्म “दबंग” के मशहूर गाना “मुन्नी बदनाम हुई” गावे वाली ममता शर्मा एगो भोजपुरी फिल्म “प्राण जाये पर वचन ना जाये” खातिर एगो गाना गाये जा रहल बाड़ी “साढ़े तीन बजे मुन्नी जरुर मिलना.” एहू गाना का बारे में बतावल जा रहल बा कि ईहो गाना “लौंडा बदनाम हुआ नसीबन तेरे लिये” गावे वाली ताराबानो फैजाबादी के गावल गाना हऽ आ अपना जमाना में यूपी में बिहार में ई गाना खूब चलल रहे. “प्राण जाये पर वचन ना जाये” के निर्माता महिपाल दास गुप्ता के कहना बा कि उनुका ई गाना पहिलही से बहुत पसन्द रहल आ जब फिल्म बनावे चललन त एह गाना के फिल्म में शामिल करे के बात कहलन त निर्देशक तुरते तइयार हो गइलन. एह फिल्म में रविकिशन, राजीव दिनकर, महक, रुचिका, आ राजेश सिंह वगैरह कलाकार बाड़े.गाना विनय बिहारी आ एस कुमार के लिखल ह. फिल्म के संगीतकार राजेश रजनीश के जोड़ी बाड़े. फिल्म के निर्देशन मशहूर निर्देशक के॰ डी॰ करत बाड़े.
(स्रोत – शशिकांत सिंह)


text:
गरदा में आपन अलगा पहचान बनइहें साहिल शेख
हर तरह के भूमिका करे में महारत हासिल अभिनेता साहिल शेख एगो नया रूप में परदा पर आवे वाला बाड़न. उनकर ई छवि एस एस फिल्म फैक्टरी के परोसल आ एस के फिल्म्स के बनावल फिलिम “गरदा” में देखे के मिली. एह फिलिम में साहिल शेख एगो पुलिस इंसपेक्टर के किरदार में बाड़न.
कप्तान गंज, कुशी नगर, गोरखपुर निवासी साहिल शेख अपना करियर के शुरूआत महुआ टी वी के धारावाहिक “सा से सरस्वती” से कइले रहले आ पहिलका फिलिम रहल “दामाद चाही फ़ोकट में”.
साहिल के आवे वाली फिलिमन में गरदा, लड़ाई, एक लैला तीन छैला, ज़वानी ज़िंदाबाद आ हिंदी फ़िलिम द लेख के नाम शामिल बा.
(रामचंद्र यादव)


text:
भोजपुरी सुपरस्टार दिनेशलाल यादव निरहुआ के एह साल के “भोजपुरी अवार्डस 2013” में सर्वश्रेष्ठ अभिनेता चुनल गइल.
निरहुआ के ई सम्मान मिलल फिलिम ‘एक दूजे के लिए‘ में उनका बेहतरीन अभिनय ला. अवार्ड दिहल गइल काँग्रेसी बोलतुआ आ राज्यसभा सांसद राशीद अल्वी का हाथे.
अपना के मिलल एह पुरस्कार ला निरहुआ अपना दर्शकन के पूरा श्रेय दिहलन. फिलिम ‘एक दूजे के लिए‘ के निर्माता अभय सिन्हा आ निर्देशक अनिल अजिताभ खातिर आबार जतवले निरहुआ आ अवार्ड के संयोजक विनोद गुप्ता के धन्यवाद देत कहलन कि इ पुरस्कार पा के उनकर जवाबदेही अउर बढ़ गइल बा.
जाने जोग बात इहो बा कि निरहुआ के लगातार दुसरका साल सर्वश्रेष्ठ अभिनेता चुनल गइल बा.
(प्रशांत निशांत)
(२८ दिसंबर १३)


text:
देश के मशहूर आ प्रतिष्ठित अंग्रेजी अखबार द टाईम्स ऑफ इंडिया में प्रकाशित ‘‘किंग्स ऑफ प्रोविन्सेज’’ लेख में भोजपुरी जुबली स्टार दिनेशलाल यादव ‘‘निरहुआ’’ के भोजपुरी सिनेमा के किंग बतावल गइल बा. एह लेख में टाईम्स ऑफ इंडिया देश के इलाकाई फिलिमन के स्टारन के सूची छपले बावे जवना में तमिल स्टार एम. जी. रामचन्द्रन, तेलुगू स्टार एन. टी. रामाराव, मलयालम स्टार मोहनलाल, छत्तीसगढ स्टार अनुज शर्मा आ सिनेमा भोजपुरी के सबले बड़का स्टार में निरहुआ के नाम लिखल गइल बा.
गौरतलब बा कि भोजपुरी जुबली स्टार ‘निरहुआ’ भोजपुरी सिनेमा के नया ऊँचाई दिहले बाड़न आ पिछला पाँच साल से सिनेमा भोजपुरी के नंबर वन नायक बाड़न.
(प्रशांत निशांत के रपट)